
Cuvânt înainte 


Scopul acestei monografii este acela de a pune în circulaţie 
informaţiile cu privire la tema propusă , în vederea formării unor 
mentalități sănătoase. De fiecare dată când apare o disonanță în 
comportamentul , atitudinea sau mentalitatea oamenilor, reacția imediată 
constă în a propune metode de formare şi mai ales de transformare a 
acestora. Trebuie luat în seamă ce ne învaţă teoriile disonanţei cognitive 
sau ale influenţei sociale. Într-o situație de schimbare, oamenii obişnuiţi 
acționează în modul cel mai natural, riscă să nu fie eficace, dorind să 
modifice ideile fără a ţine cont de comportamente sau de curistica relațiilor 
conflictuale. Tot răul decurge din faptul că acţionăm ignorând metodele şi 
procedeele fundamentale aflate în joc. 

Prima breşă pe care modernitatea a făcut-o în armura ideatică şi 
instituţională a ordinii publice în care oamenii au trăit vreme de zeci de mii 
de ani a fost ideea de libertate individuală. Tot ceca ce a construit 
societatea modernă în politică şi economie a fost pentru protejarea acestei 
libertăţi individuale (de la setul de probleme teoretice şi constituționale 
asociate libertăţii negative, până la proprietatea privată şi economia de 
piaţă; dar libertatea împinsă până la extrem duce la anarhic. | 

În istoria gândirii filosofice, întrebarea dacă omul poate fi liber 
se iveşte odată cu constatarea că atât în natură cât și în societate, există o 
anumită necesitate. Ideea de necesitate a primit interpretări foarte diferite, 
iar analiza ei s-a realizat pe planuri distincte: ontologic, antropologic , 
moral şi social-politic. Problematica complexă a personalităţi este 


analizată, din perspective proprii şi cu metode specifice, de multe ştiinţe 

ale omului - psihologia muncii, antropologia socio-culturală, antropologia 
filosofică, filosofia - care, împreună, au reliefat atributele fundamentale ale 
personalităţi: fondul psihic, libertatea şi responsabilitatea, demnitatea, 
eroismul sau spiritul de sacrificiu, spiritul de dreptate, încrederea în sine 
bazată pe conştiinţa valorii proprii, entuziasm şi originalitate în creaţie. 
“Dintre determinaţiile menţionate, o importanță deosebită, prin implicaţiile 
lor filosofico-antropologice, au libertatea şi responsabilitatea. Fiind legată 
de om, de locul şi rostul lui în lume, această problemă a fost pusă în 
filosofie încă de la începuturile ei, libertatea presupune, ca un prim şi 
fundamental moment al ei, cunoaşterea cât mai profundă a lumii exterioare, 


naturale şi socio-culturale, dar şi a lumii subiective, proprii omului. 


Autoarea 


Definirea libertăţii 


Libertatea umană nu este un dat, ci un rezultat care se cucereşte - 
progresiv, prin acţiune umană, ceea ce înseamnă transformarea în fapt a 
alegerii şi a deciziei, cu ajutorul activităţii umane creatoare, care are drept 
efect cucerirea libertăţii înseşi. Recompusă din momentele sale, libertatea 
trebuie înțeleasă ca acţiune orientată prin care oamenii, în cunoştinţă de 
cauză, aleg o situaţie din evantaiul de posibilităţi, în funcţie de nevoile şi 
de aspiraţiile lor, dar în concordanţă cu necesitatea obiectivă. 

În contextul analizelor făcute trebuie specificat faptul că 
problema libertăţii trebuie privită pe două planuri: 

- ca libertate interioară, dobândită prin supremaţia raţiunii asupra 
biologicului, a voinţei puternice de a decide direcţia de acțiune şi de creaţie 
a personalității; 

- ca libertate exterioară reală, constând în înfăptuirea şi întruparea 
idealurilor şi aspirațiilor care iau forma scopurilor realizate concret într-un 
bun cultural ce devine purtător material al valorii. Libertatea semnifică, 
astfel, raportul intim dintre material şi spiritual, dintre natural şi social, 
dintre necesar şi întâmplător. - 

Libertatea de gândire şi cea reală nu presupun opoziția categorică 
față de determinismul social şi natural, ci încadrarea în sfera lui. Libertatea 
este o alegere efectuată în urma unei cunoașteri profunde a lumii şi a eului, 
o deliberare adâncă şi responsabilă, decizie , ce se înfăptuieşte printr-o 
acțiune concretă, care pune personalitatea în relație cu ceilalți şi, în funcție 


de aceştia, are loc înfăptuirea. Aceasta este o acțiune orientată spre binele 


colectivităţii, responsabilă, deoarece personalitatea creatoare pune mai 
presus de interesele sale pe cele ale celorlalți. 

Aşadar, libertatea se corelează cu responsabilitatea, cu 
sentimentul răspunderii față de colectivitate şi, în cele din urmă, față de 
națiune. Misiunea personalităţii este creaţia în numele valorilor umane 
universale, care îmbracă forma concretă a aspirațiilor colective naţionale. 
Se intenţionează în structura lucrării o dublă abordare a acestei 
problematici, una care ţine de elucidarea esenței libertăţii şi alta care să | 
explice cum este văzută libertatea de filosofii epocii moderne. Termeni ca 
independenţă, protecție şi acțiune sunt utilizați în general pentru a indica! 
libertatea exterioară, în timp ce termenii autonomie, împlinire de sine şi 
voință se referă de obicei la libertatea ce există în interiore hominis. 
Libertatea politică nu este o libertate interioară, ci o libertate relațională şi 
instrumentală al cărei scop principal este crearea contextului libertăţii, a 
condiţiilor pentru libertate. i 

În perioada de început a filosofiei moderne, raționalismul şi 
preocupările pentru cercetarea ştiinţifică a naturii determină o puternică 
tendință de abandonare a explicaţiilor speculative, atât de răspândite în 
evul mediu, de promovare a explicaţiilor naturaliste bazate pe principiul 
cauzalităţii. În dezbaterea problematicii libertăţii, am ales o serie de 
exponenți ai filosofiei moderne, şi am insistat pe autorii prezenți în 
programa şcolara. 

Ideea de libertate este raportată la caracteristicile personalităţii 
umane, la esența şi resursele specifice omului. Începând din secolul al 
XVIII-lea şi mai ales în secolele următoare, se dezvoltă o serie de teorii 
filosofice care prezintă omul ca ființă dominată de afecte şi dorinţe. 
Empirismul , prin David Hume afirmă că „raţiunea este şi trebuie să fie 
doar roaba pasiunilor, neputând niciodată pretinde să aibă altă slujbă decât 


aceea de a le servi şi asculta”. Ideea de a raporta libertatea umană la toate 

categoriile de constrângeri este văzută ca benefică, întrucât este un parcurs 
necesar, dacă nu obligatoriu, pentru înțelegerea problematicii în ansamblu. 

Când fiecare face ce-i place, se face adesea ceea ce nu place 
altora, aceasta nu însemnă libertate. Libertatea înseamnă mai puţin să 
facem ceea ce vrem, cât a nu fi supuşi altuia; ea înseamnă, totodată, a nu 
supune voința altuia voinţei noastre. 

Gânditorii perioadei moderne pun accent pe capacităţile şi 
puterile creatoare pe care cei vechi (anticii) le dovediseră, dar care au fost 
pierdute în Evul Mediu. Marii creatori ai acestei perioade exaltă în operele 
lor capacitatea umană de a făuri, diversifica şi îmbunătăți lumea,Giovanni 
Pico della Mirandola afirmă: „ai putea să decazi în ființe inferioare şi brute 
sau ai putea să te înalți în lumea superioară a celor divine, după singura 
hotărâre a spiritului tău”. 

Renaşterea i-a dat omului credința în destinul său creator, în 
portretul omului îmbinându-se reprezentarea lui homo faber cu aceea a lui 
homo sapiens, îmbinare încurajată îndeobşte de marile descoperiri care au 
sporit sentimentul de orgoliu, conştiinţa de sine şi satisfacția cu sine însuşi 
a omului Renaşterii. 

Istoria politică a sec XX a dovedit importanţa cerinței apărării 
drepturilor şi libertăţilor individuale, precum şi a cerinţei prevenirii 
abuzului de putere. Preocupările actuale pentru apărarea valorilor şi 
structurilor democratice, pentru asigurarea menţinerii controlului strict al 
societăţii, al indivizilor asupra puterii de stat, pentru eliminarea 
totalitarismului din viaţa politică se justifică prin convingerea că , aşa cum 
arată experiența tragică a contemporaneităţii, restrângerea şi anularea 
libertăţilor umane constituie cel mai mare pericol nu numai la adresa vieţii 
omului în cadrul colectivităţii, ci şi la adresa vieţii internaţionale, a păcii. 

Consecințele libertăţii: 


- din libertatea gândirii apare ştiinţa, 


:B.C.U. „M. EMINESCU” IAŞI 


.- din libertatea schimbului apare economia, 
- din libertatea de participare apare democrația, 
- din libertatea de asociere apar întreprinderile, partidele sau 
sindicatele, 
- din libertatea individului apare familia. 

Libertatea persoanei nu este posibilă decât prin existenţa şi 
respectarea regulilor (legilor, normelor), este greşită opinia că legile 
îngrădesc, prin interdicții, acţiunea liberă. Legile, deşi reglementează 
„condiţiile de acţiune, restrângându-le, fac posibilă libertatea în interiorul 
i acestui cadru. 

Libertatea absolută înseamnă solitudinea absolută, eliberarea de 
ceilalți şi de relațiile cu aceştia, are ca rezultat faptul că persoana rămâne 
„ singură în fața primejdiilor existenței, fără sprijinul celorlalţi. Ceilalţi 
| oameni, chiar dacă sunt uneori cauze de supărare şi neînțelegeri, reprezintă 
„şi un mijloc de supravieţuire, un sprijin, ne pot înțelege şi ajuta. Refuzul 


companiei umane este însoţit de lipsa de protecţie şi creşterea nesipuranţei. 

Capitolul 1 


Perspective asupra problematicii libertăţii 


€ 


I. 1. Argumente filosofice în interpretarea libertăţii 


Despre conceptul de libertate 

Libertatea este concepută de obicei ca absența oricărei 
constrângeri exterioare: acest sens uzual al cuvântului libertate (din 
latinescul liber) defineşte de altfel şi sensul său originar. La originile 
civilizaţiei noastre, libertatea este condiţia liberă a omului care nu este 
sclav (servus) sau prizonier. Prin opoziţie cu sclavul, tratat ca o unealtă 
neînsuflețită lipsită de drepturi, stăpânul sau cetățeanul dispunea în mod 
liber de persoana sa şi participa activ la viaţa orașului, astfel, libertatea este 
mai întâi un statut, adică o condiţie socială şi politică, garantată printr-un 
ansamblu de drepturi şi datorii, înainte de a fi concepută de către filosofi şi 
teologi ca o caracteristică individuală pur psihologică şi morală. 

Libertatea în concepția stoică este astfel înțeleasă ca fiind starea 
ideală a ființei umane, care atinge serenitatea prin stăpânirea pasiunilor şi 
prin înţelegerea naturii, o astfel de detaşare implică, fără îndoială, o 
anumită forță sufletească, această concepţie orientând reflecţia teoretică 
într-o direcţie nouă; de aici înainte, pentru întreaga filosofie clasică 
(Spinoza şi Leibniz), libertatea semnifică independența interioară şi 
capacitatea morală de a se determina, urmând numai îndemnurile rațiunii şi 


inteligenţei, nedominate de pasiune. Aceasta ar însemna, însă, că libertatea 

nu este decât un alt nume pentru rațiune, caz în care nu s-ar înțelege prin ce 
se distinge de necesitate. Preocupat de această contradicție majoră a 
conceptului de libertate, René Descartes l-a descompus în două etape: una 
negativă - „libertatea de indiferență” (sau puterea de a alege chiar falsul 
sau răul) şi una pozitivă - atunci când este dirijată de cunoaşterea binelui 
(„libertatea iluminată”). Dar omul, divin prin voinţa sa infinită, nu poate 
totuşi decât să admită evidența ce-şi are sursa în Dumnezeu, singura voință 
cu adevărat liberă, sau altfel spus, creatoare de valori şi de adevăruri. 
Dimpotrivă, Jean Paul Sartre va atribui omului acest Jiber arbitru absolut 
originar şi creator pe care îl consideră în acelaşi timp ca responsabilitate 
„absolută. 

Atunci când se realizează în mod efectiv, libertatea umană 
subjugă şi determinismele sociale,astfel că societatea, indivizii pot deveni 
responsabilii propriilor acte, ai propriilor destine. Abraham Lincoln, în 
demersul său de a explica conceptul de libertate afirma că: „Lumea n-a 
avut niciodată o definiţie bună a cuvântului libertate, iar astăzi poporul 
american are mare nevoie de aşa ceva. Cu toţii ne declarăm în favoarea 
libertăţii însă folosind acelaşi cuvânt nu înțelegem acelaşi lucru. Există aici 
două lucruri, nu doar diferite, ci chiar incompatibile, numite prin acelaşi 
cuvânt: libertate. 

. Dacă întrebuințările libertății sunt multe, libertatea este una 
singură. Libertăţile apar doar atunci când lipseşte libertatea: ele sunt 
privilegii sau excepţii pe care i pot dobândi unele grupuri şi unii indivizi, 
în timp ce ceilalți sunt mai mult sau mai puțin neliberi. Din punct de vedere 
istoric drumul către libertate trece prin dobândirea anumitor libertăți. Dar a 
avea dreptul de a face ceva nu înseamnă libertate, deşi ar putea fi numit o 
libertate; dacă libertatea este compatibilă cu interdicţia de a face anumite 
lucruri, ea nu există atunci când pentru aproape tot ce faci ai nevoie de 


permisiune. Diferenţa între libertate şi libertăţi este cea care există între o 

stare în care este permis tot ceea ce nu este interzis prin regula generală şi o 
alta, în care este interzis tot ceea ce nu este permis în mod explicit.” 

Libertatea înseamnă şi că individul trebuie să | suporte 
consecințele acţiunilor sale, că va fi lăudat sau blamat pentru ele. 
Libertatea şi responsabilitatea sunt inseparabile . Complementaritatea între 
libertate şi responsabilitate înseamnă că argumentul în favoarea libertăţii se 
poate aplica doar acelora care pot fi consideraţi responsabili. El nu se poate 
aplica în cazul copiilor, alienaţilor mintali sau altor persoane incapabile să 
înveţe din experiență şi să-şi dirijeze acţiunile pe baza cunoaşterii astfel 
acumulate. 

O societate care nu recunoaşte că fiecare individ are propriile 
valori pe care este îndreptăţit să le urmeze, nu poate avea nici un respect 
pentru demnitatea individului şi nu poate cunoaşte libertatea. Dar, la fel de 
adevărat este că, într-o societate liberă, individul va fi respectat în funcţie 
de modul cum îşi foloseşte libertatea. Respectul moral nu ar avea sens fără 
libertate. 

Sursa originală a dezbaterilor filosofice in jurul problemei 
libertăţii este sentimentul de libertate care acompaniază orice act voluntar . 
Puşi în faţa unor configurații diferite de fapte , a unor situaţii că putem 
decide ce vrem, că nimic nu este gata făcut, că nimic nu este de reînceput 
la fel, că reacţiilor noastre le este străin automatismul lucrurilor lipsite de . 
conştiinţă. 

Chiar dacă , plasat la nivelul deciziei si făcând abstracţie de 
rezultatele obiective ale ei, 
sentimentul libertăţii este însoţit adesea de iluzia că putem face ce vrem că 
a decide fără constrângere exterioară ar însemna si a decide sustrăgându- 
ne necesităţii , acest sentiment „care nu este altceva decât experiența unui 


act în sine”, ne conduce spre intuiţia larg acceptată la nivelul bunului simț, 

că „libertatea voinţei s-ar cunoaşte fără probe”(R. Descartes), şi că s-ar 
reduce la un „dat imediat al conştiinţei” (H. Bergson). 
Dar, analizând mai atent, constatăm că această intuiție este, ca 
orice intuiţie de altfel, neclară si ne aprobată . Este de ajuns sa ne întrebăm 
„ce simţim atunci când ne simţim liberi” pentru a ne da seama că aceluiaşi 
sentiment îi putem asocia un evantai larg si eterogen de semnificaţii . 
Intuiţia este deci neclară, şi întrucât ne putem face iluzii asupra resorturilor 
deciziilor noastre, întrucât putem să considerăm alegerea noastră liberă, 
- chiar atunci când ea a fost dictată constrângător de modelele culturale , de 
criteriile sociale de valorizare, de prejudecăți sau pasiuni , de fenomene de 
alienare , ea nu este nici probantă. Intuiţia libertăţii pune problemă, dar nu 
se rezolvă . A trebuit să se desfăşoare un îndelung efort de meditaţie 
filosofică pentru ca însăşi problema să fie formulată pertinent şi să 
constituie cadru teoretic adecvat pentru realizarea ei . 

În dezbaterea teoretică a problemelor libertăţii s-au propus în 
istoria gândirii filosofice mai multe tipuri de soluţii „Voi prezenta câteva 
dintre ele , nu în ordinea lor cronologică, ci în ordinea în care trecerea de la 
o interpretare la alta îmi permite să surprind fazele prin care trece procesul 
progresiv de conceptualizare a libertăţii, străbătând itinerariul cuprins între 
adeziunea pasivă la impulsuri şi adeziunea activă la valori . 

O primă interpretare este cea în care apare LIBERTATEA - 
SPONTANEITATE . Ea este prezentă la gânditorii care identifică libertatea 
în actele unice, irepetabile, izvorâte din impulsuri vitale sau emoționale, 
sustrase constrângerilor exterioare şi inanolizabile rațional. Este libertatea 
— capriciu, libertatea bun — plac, sau mai precis, acea »» liberte — 
jaillissement” (libertate- țâşnitură) exaltată de Bergson în Eseuri asupra 
datelor imediate ale conştiinţei, cap.Ill . 

`- Libertatea este considerată ca ,, un dat imediat al conştiinţei “, ca 


facultatea inerentă a omului de a se raporta sintetic şi spontan la actele pe 

care le îndeplineşte, dând curs pulsaţiilor şi impulsurilor emoționale care ,, 
țâşnesc “ din ,, străfundurile eului “. 

Pentru că definirea este un act exercitat de inteligența 
cunoscătoare, iar libertatea este proprie actelor care ne socotesc suveran 
constrângerile inteligenţei, o definire a libertăţii devine principial 
imposibilă pentru cei ce o reduc la ,, raportul spontan al eului concret cu 
actul “ . „ Acest raport este de nedefinit pentru că suntem liberi “ — scrie 
Bergson, conştient că „ orice definiție a libertăţii va da dreptate 
determinismului”. 

Această primă interpretare a libertăţii este totalmente criticabilă. 
Omul care s-ar considera înafara constrângerilor şi-ar conferi atributul 
libertăţii oricăror elanuri spointane care ar confunda dorința cu voința şi ar 
da curs, fără cenzură rațională şi fără triaj axiologic pulsaţiilor vitale 
pornite din abisurile  subconştientului, s-ar supune,în fond, unor 
constrângeri tiranice ale unui determinism psihologic implacabil. Ar deveni 
un simplu automat, cu singura deosebire că, aderând tacit la principiul 
CARPE DIEM, îşi creează iluzia de a fi liber tocmai atunci când este redus 
la un simplu obiect întrun angrenaj a cărui funcţionare îi scapă cu 
desăvârşire, iar egocentrismul şi narcismul ar masca pierderea totală a 
conştiinţei de sine, a capacităţii de alegere şi decizie, a intenţiei de a 
înțelege necesitatea. Putem spune că această concepție, a unei libertăţi — 
spontaneitate , caută libertatea exact la polul opus ei. Adeziunea pasivă 
cvasiautomată la impulsuri spontane ne plasează într-o zonă a nonlibertăţii, 
în afara oricărui indiciu al manifestării ei, cel mult în pragul dincolo de 
care începe anevoiosul proces progresiv de eliberare. 

Trecând de acest prag, întâlnim o a doua modalitate de 
interpretare : LIBERTATEA - INDIFERENTA . O întâlnim anticipată de 
stoici, reluată în formula lui Duns Scott: „ liberum arbitrum indifferentiac”, 


mai târziu în Tratatul asupra liberului arbitru al lui Bossuet întâlnim 

relativ recent, unele incidenţe şi la Albert Camus în Mitul lui Sisif, dar prin 
caracteristicile sale esenţiale, concepția filosofului francez, încadrează într- 
o altă modalitate de tratare a libertăţii ce v-a fi analizată la locul cuvenit. 
Libertatea este definită deci, din această perspectivă, ca facultatea de a 
decide fără a fi determinat de nici un mobil sau motiv. Ea presupune deci 
un act voluntar de dominare a impulsurilor şi a pasiunilor, eliberarea de 
prejudecăţi şi iluzii, de orice solicitări constrângătoare asupra eului, care 
putea să privilegieze un mobil de acţiune, față de altul. Nu indiferența 
involuntară sau patologică (schizofrenică), ci indiferența deliberată, 
voluntară este indiciul unei asemenea libertăţi, care are drept corolar pentru 
Bossuet refuzul sistematic al angajării, iar pentru Merleau Ponty 
disponibilitatea şi angajarea permanentă, ca expresie a tendinței de 
autoafirmare a eului, care înțelege lucid să compenseze prin cântitatea. 
experiențelor, lipsa unor repere de ierarhizare calitativă. A fi liber ar 
însemna deci, pentru partizanii indiferenţei, a acţiona în afara oricărei 
rațiuni cu privire la conţinutul actului care urmează a fi realizat, a avea 
puterea de a dobândi independenţă, în raport cu orice mobiluri şi implicit, 
în raport cu orice ordine a cauzelor, a fi mereu tu însuţi. 

Este uşor de sesizat că şi o asemenea interpretare este precară. 
Ea exaltă ca o perfecţiune a voinţei, ceea ce este în fond, o deficiență a 
cunoaşterii. Ea întreţine iluzia că a acţiona ( sau a nu acționa ) fără motive, 
înseamnă a sustrage acțiunea ( sau refuzul ei ) unor determinări cauzale, 
confundând eliberarea de constrângeri ( posibilă ) cu o iluzorie eliberare de 
necesitate. Ea desconsideră faptul că nu te poți domina pe tine dacă nu 
domini, prin cunoaştere şi acţiune eficace, ambianța guvernată de un 
determinism pe care indiferența nu-l opreşte nici să acționeze şi nici să 
refuze acordul proiectelor noastre, cu realizarea lor. Totodată, ea se sprijină 
pe ipoteza subiacentă, greu de susținut, că trăim într-o lume fără repere 


axiologice, în care toate alegerile sunt echivalente. Ori, dacă ar fi aşa, 


16 


alegerea între variantele de acţiune nu are sens, decizia devine arbitrară, iar 
libertatea imaginară. Respingând această interpretare, nu putem însă să nu 
menţionăm că ea surprinde, totuşi, un prim grad al libertăţii: libertatea 
implică puterea voinţei umane de , a pune între paranteze automatismele 
impulsurilor, de a nu accepta pasiv să dea curs oricăror solicitări ale eului, 
de a le domina cel puţin prin detaşare şi disponibilitate, cât timp îi este 
inaccesibilă dominarea autentică, realizabilă prin cunoaştere şi valorizare. 
„Această indiferență — cum spune Descartes — este gradul cel mai de jos al 
libertăţii” Si tot autorul Meditaţiilor metafizice comentează : „ Căci, dacă 
cu aş cunoaşte întotdeauna, cu claritate „ceea ce este adevărat şi ceca ce 
este bun, nu aş mai fi niciodată în dificultate deliberând ce judecată şi ce 
alegere ar trebui să fac, şi astfel aş fi în întregime liber, fără să fiu vreodată 
indiferent”. 

O a treia interpretare ne situează cu un pas mai departe în 
itinerariul pe care conceptul de libertate îl străbate pentru a accede în 
orizontul axiologic. Intâlnim, de această dată, identificarea libertății cu 
LIBERUL ARBITRU. Libertatea încetează a mai fi doar autostăpânire şi 
devine o forță propulsatoare .Ea încetează să mai reziste printr-o 
indiferență olimpiană, oricăror opțiuni axiologice. Acum , valorile cu 
polaritatea şi ierarhia inerentă lor, solicită eul, Şi alegerea între alternative 
neechivalente şi neindiferente se impune. Pentru o asemenea alegere voința 
are în această fază pretenţia de a-şi fi propriul ghid, de a se sustrage 
oricăror determinaţii necesare pentru a decide să facă, sau să nu facă ceva. 
Voința apare ca putere a unui început absolut ca o cauză primară capabilă 
să arbitreze şi să efectueze prin virtuțile ei intrinseci, orice alegere între 
solicitări diferite sau contrare. Voința este ridicată la rang de liber arbitru al 


actelor umane. ,, Sunt liber, fiindcă fac ce vreau ,, — v-a spune orgolios 


! R, Descartes, Meditaţii metafizice, Editura Crater, Bucureşti, 2000, 
pp.113-114 

personalistul Charles Renouvier, dând o formulare şocantă conceperii 
liberului arbitru. Mai precis însă, cum remarcă Maxime Glausdorff în: „ se 
poate concepe libertatea, sub aspectul liberului arbitru, ca fiind puterea 
absolută de a alege în ceea ce este apriorice considerat bine sau rău,” 
Liberul arbitru n-ar fi deci, în fond, nimic altceva decât facultatea umană 
de a decide între mai multe posibilităţi de acţiune, ncechivalente , graţie 
capacităţii voinţei de a nu se supune unor determinări necesare, extrinseci, 
şi de a-şi impune suveranitatea absolută. 

Orgoliul voinței umane de a se erija în cauză primară şi a 
desconsidera determinismul, se plăteşte scump, cu preţul convertirii unei 
libertăţi imaginare într-o dependenţă absolută față de necesitate. 

Desigur, omul este liber, cum spunea Arthur Schopenhauer , să 
vrea ceea ce vrea, dar el nu este liber să facă orice vrea. Dacă atunci când 
îşi elaborează proiectul, alegând voluntar una sau alta din posibilităţile de 
acțiune, el desconsideră necesitatea, aceasta se răzbună asupra 
rezultatelor acţiunilor sale, care nu. vor concorda cu cele scontate. 
”Libertatea absolută nu poate deci produce o operă pozitivă sau o faptă 
pozitivă „> remarca, pe drept cuvânt Friederich Hegel . 

Pentru a acţiona cu adevărat liber, putând să-şi realizeze proiectele 
sale fără a fi stânjenit de necesitate, omul nu are decât o singură cale : să nu 
o nesocotească, să o cunoască şi să o interiorizeze la nivelul mobilurilor, 
care prezidează opțiunea pentru o variantă posibilă de acţiune. Doctrina 
liberului arbitru închide însă calea de acces spre o autentică libertate de 
acţiune pentru că asociază fără temei descoperirea virtuţilor de creativitate 


ale subiectivității umane cu abandonarea determinismului. 


2 Maxime Glausdorff, Determinarea teoriei generale a valorii ; apud 
Varenne Celine, Libertate, Editura Omegapres, Bucureşti, 1991, p. 67 
3 G.W.F. Hegel, Fenomenologia spiritului , Editura IRI, București, 1996, p. 

A patra interpretare a conceptului de libertate tratează libertatea 
exclusiv ca LIBERTATE  EXISTENȚIALĂ ( subiectivă ) şi dacă nu în 
ordine istorică, în ordine logică se situează undeva pe traiectoria care aduce 
dinspre libertatea — indiferenţă şi liberul arbitru spre libertatea morală ( 
obiectivă ). Ea reprezintă o dominantă a unor analize ample, efectuate de 
gânditori cu o formaţie spirituală eterogenă, dar care, grosso modo, pot fi 
subsumați unuia dintre cele mai semnificative curente ale filosofiei 
contemporane:  existențialismul. Punctul de plecare al concepției 
existenţialiste despre libertate este OMUL , cu trăirile lui, cu experienţele 
lui de viaţă. Omul redus de Edmund Husserl la o conştiinţă pur 
transcedentală, devine o ființă tensionată emoțional şi cu o alcătuire 
completă globală. Astfel, pentru existenţialism libertatea devine un dat 
ontologic, o structură constitutivă şi inalienabilă a omului, fiind centrată pe 
experienţa trăită a ființei umane. Pentru Jean Paul Sartre , autorul lucrării 
Fiinţa şi Neantul, a fi om este echivalent cu a fi liber. ,, Libertatea mea — 
scrie Sartre — nu este o calitate supraadăugată întrucât omul este o 
conştiinţă ( un pentru sine, spune Sartre) iar fiecărui pentru sine ( pour 
soi) îi este caracteristică tendința de a se interoga asupra ființării, de a se 
smulge în afara ei ( prin îndoială, prin detaşare critică, prin suspendarea 
judecății ) şi de a o neanaliza. Această posibilitate pentru realitatea umană 
de a „ secreta un neant „” este, după Sartre, libertatea . Intr-o asemenea 
interpretare, omul este liber pentru că în el şi pentru el, "existența precede 
esența” deci, pentru că nu există o esenţă umană prealabilă actelor şi 
trăirilor sale, prin care omul este ceea ce v-a face, datorită acelei puteri de 
neantizare despre care vorbea Sartre . Omul are, desigur, un trecut, dar el 
poate să-l accepte sau să-l refuze, să-i dea o semnificaţie sau alta, el se 
păseşte plasat într-o anumită situație, dar el decide şi cum să intre în ca , şi 


ce sens să îi dea o libertate totală, alegerea încetează să mai fie un 


1].P Sartre, Fiinţa şi Neantul, Editura Paralela 45, Piteşti, 2005, p. 121 

privilegiu al voinței, fiind proprie şi pasiunilor, emoţiilor, oricăror 
experiențe în care individul îşi asumă responsabilitatea alegerii şi se 
angajează cu autenticitate. 

“La rândul său, Karl Jaspers, considera. că existența umană 
autentică presune orientarea omului spre sine, ocolirea frământărilor 
cotidiene, care l-ar plasa pe om în raporturi cu lumea lucrurilor, 
conferindu-i doar o existență neautentică .Omul nu s-ar putea cunoaşte 
decât prin aşa numita lectură a cifrului pe care îl oferă experienţa trăită, 
îndeosebi situațiile limită ( cum sunt eşecurile ), când tensiunea cerinţelor 
antinomice' ale zilei şi nopții atinge apogeul și când omul, în faţa 
refuzului realului de ai realiza proiectul devine introvertit şi intuieşte în 
stări de mare tensiune emoțională, caracteristicile alegerilor sale libere, 
lipsite de repere axiologice, misterul său. Libertatea existențială, căutată de 
Jaspers prin renunţarea la pretenţiile de a raționaliza universul şi retragerea 
narcisistă în dimensiunile vieţii interioare, întâlneşte în acest punct 
interpretarea sartreiană a libertăţii, ca „ perpetuă interiorizare, neantizare şi 
subiectivizare a contingenței care astfel modificată, trece în întregime în 
gratuitatea alegerii . 

Datorită însă erorii metodologice pe care o comite concepția 
existenţialistă în interpretarea libertăţii existențiale ( prin ignorarea 
dialecticii elementului intern şi extern a elementului subiectiv şi obiectiv), 
ea nu poate străbate mai departe itinerariul către înțelegerea libertăţii ca 
putere de creare a valorilor, deoarece nu numai că nu găseşte dar interzice 
însăşi căutarea unor repere axiologice obiective ale alegerilor umane. 
Situaţia este paradoxală: existențialismul exaltă libertatea umană, dar o 
libertate fără puncte de sprijin în realitate, fără repere axiologice şi care de 
regulă conduce la eşec. 

Chiar dacă unele lucrări ale lui Martin Heidegger sau Karl Jaspers 


sunt un fel de stații seismologice de înregistrare subtilă şi fină a înstrăinării 

umane, iar Jean Paul Sartre s-a dezis public de concepţia despre libertate în 
Fiinţa şi Neantul, făcând apel, sub influenţa vădită a prestigiului crescând 
al filosofiei marxiste, existenţialismul păcătuieşte, în oricare dintre 
variantele sale mai vechi sau mai noi, prin faptul că identifică libertatea cu 
alegerea, redusă la un act gratuit. Iată în întregime argumentarea lui Sartre 
„Omul e condamnat să fie liber. Condamnat pentru că nu s-a creat el însuşi 
şi totuşi e liber pentru că „odată zvârlit în lume, el este responsabil de ceea 
ce face ... Omul, fără nici un sprijin şi fără nici un ajutor, e condamnat, în 
fiecare clipă, să inventeze omul” . Logica vieţii conduce personajele 
sartriene care se autoiluzionează că ar fi libere să-şi inventeze viața cum 
vor, angajându-se în acţiuni obsedate de fascinația actului, de dorința de a 
înfăptui ceva care să poarte pecetea subiectivităţii lor, spre o totală 
discordanță între intenţii şi realizare. Personajele din romanele lui 
J.P.Sartre sunt sistematic frustrate de consecinţele actelor lor. Si atunci îşi | 
vor converti orgoliul egoist al unei libertăţi fără fundament într-o jalnică 
lamentaţie : „ s-ar spune că cineva îmi fură urmările actelor mele ; totul se 
petrece ca şi cum aş putea mereu să o iau de la început „. Antoine 
Roquetin, personajul principal din romanul lui Sartre : Greafa , va 
recunoaşte în momente de luciditate : „ Eu sunt liber pentru că cu pot să 
fac ce vreau „ . Este în aceste replici cheie ale personajelor sartrienc, o 
sublimă autorecunoaştere a esenței  existențialiste despre 
libertate.Libertatea existențialistă ne conduce astfel până la limita în care se 
impune trecerea la o nouă interpretare a libertății. 

Ajungem la o a cincea interpretare a libertății : LIBERTATEA 
DE ACȚIUNE . Această interpretare încearcă să treacă dincolo de libertatea 
internă (subiectivă ) a omului, exprimată în posibilitatea de a alege dintr- 


un evantai de posibilități şi de a decide fără constrângeri exterioare, către 


* ibidem, p. 114 
€ J.P, Sartre, Greaja, Editua RAO, Bucureşti, 2005, p. 53 

libertatea de acţiune (obiectivă ) a omului, exprimată în posibilitatea de a 
realiza efectiv , în mod liber acordul, nestânjenit de constrângeri exterioare 
între scopul propus şi obiectivul realizat. O asemenea interpretare străbate 
ca un fir roşu întreaga istorie a gândirii filosofice, fiind prezente implicit la 
René Descartes, la Wilhelm Gottfried Leibniz — în dictonul său : ,„ eşti cu 
atât mai liber cu cât acţionezi mai mult după rațiune” — şi explicit la 
Baruch Spinoza şi la Friederich Hegel, care au impus cugetării filosofice 


formularea , azi devenită aforistică : „ libertatea este necesitatea înțeleasă , 


Libertatea nu mai apare acum ca o facultate originară, aparținând 
în mod egal tuturor oamenilor, ci ca un privilegiu a aceluia care s-a eliberat 
de constrângeri exterioare şi de servituţi interioare ( ignoranță, pasiune 
oarbă, impulsuri instinctive, prejudecăţi) putând realiza nestânjenit, deci 
liber, tendința conştientă către înfăptuirea scopurilor asumate. Dar , întrucât 
aceste scopuri nu reprezintă rezultatul capriciului subiectivist sau bunului 
plac al omului, ci apar din condiţii obiective ale vieţii omul, libertatea de 
acţiune în realizarea scopurilor — nestânjenită de necesitate — depinde de 
măsura în care necesitatea a fost cunoscută, interiorizată în mobilurile 
acţiunii. Astfel înțeleasă, libertatea marchează trecerea de pe planul 
ignoranței pe planul cunoaşterii (Spinoza ) şi totodată, trecerea din 
încorsetarea unor mobiluri egoiste , în orizontul acţiunii prin care se 
realizează conştient necesitatea istorică universală (Hegel ). 

Tocmai pentru că este o ființă caracterizată prin praxis , omul 
poate deveni şi altceva decât ceea ce-l face să fie ceea ce este. 
Cunoaşterea rațională, integrată în conştiinţa umană totalizantă şi 
participantă, devine deschizătoare de orizont axiologic în care se realizează 
corespondenţa între rezultate şi scop, dintre finalitatea conştientă şi 
determinaţiile obiective. In limitele evantaiului de posibilități pe care îl 


deschide necesitatea nimic nu este dinainte jucat şi nimic nu se joacă fără 

el, fără acel plus pe care îl introduce creativitatea omului, care a reuşit să 
străbată itinerariul care desparte un individ totalmente condiţionat de o 
persoană aptă să restituie prin acţiunile sale altceva decât totalitatea pe care 
a primit-o în condiţionarea sa. 

' Libertatea este aşadar, tocmai acest itinerar între două adeziuni „0 
adeziune pasivă la impulsurile totale ale cului care se abandonează 
condiţionărilor sale şi o adeziune activă la idealuri asumate conştient şi 
devenite călăuze de acţiune creatoare sprijinită pe cunoaştere, conjugată cu 
voinţa de a promova, de a realiza în mod conştient valori. 

Ca o concluzie ne raliem opiniei lui George Gurvitch care afirma 
că : „ libertatea umană constă într-o acțiune voluntară, clarvăzătoare, 
inventivă şi creatoare, care călăuzită de propriile-i lumini şi izvorâtă din 
focul actului însuşi , se străduieşte să depăşească, să răstoarne şi să sfărâme 
toate obstacolele şi să modifice, să întreacă şi să creeze din nou, toate 


situaţiile „7. 
1.2. Conceptele de libertate negativă şi libertate pozitivă 


Pentru un plus de claritate a celor spuse şi a celor ce vor urma, se 
impune o definire clară a conceptului de libertate, pentru ca, în mod 
evident, în exemplul de mai sus intră în conflict două tipuri de libertate pe 
care Isaiah Berlin le numeşte ca fiind libertate pozitivă şi libertate 
negativă. Desigur, termenii sunt de natură să contrarieze, dar în fond nu 
este nimic nou faţă de conceptul lui John Stuart Mill despre libertatea 


individuală şi domeniul jurisdicțional al societăţii (Economicul, familia, 


7 G. Gurvitch apud. Carmen Pălăcean- Dreptate, echitate, libertate, Editura 
Cartea Universitară, Bucureşti, 2005, pag 33 
*Conceptele de libertate pozitivă şi libertate negativă apud Isaiah Berlin- 
Patru eseuri despre libertate, Editura Humanitas, Bucureşti, 1996 

societatea) expus în eseul cu acelaşi nume sau conceptul lui Nelson 
Friedman, expus în Capitalism şi libertate. 

Libertatea negativă - este acea forma de Copie a libertăţii în 
care orice interferență cu libertăţile semenilor este de natura sa restrângă 
libertatea unui individ. Mill spunea ca “singura libertate ce merită acest 
nume este aceea de a urmari propriul nostru bine după cum credem de 
cuviință”. Se ivesc următoarele probleme : Este adevărat că doar 
urmărindu-ți propriul interes poți să atingi maximum de eficiență, însă cum 
ar arata o societate în care nu ar exista un minim de reguli prestabilite în 
interiorul cărora individul să se poata mişca? Acesta ar intra foarte repede 
în conflict cu o serie de alți indivizi al căror scop poate să interfereze, fie şi 
întâmplător cu cel al individului în cauză. Ce se întamplă atunci? Trebuie 
sau nu trebuie să se ţină cont de acest lucru? Cine rezolvă conflictul dacă 
nu există nici un fel de regulă? De aici şi până la instituirea unui arbitru nu 
mai este decât un pas. 

Sau ne putem baza pe moralitatea individului, mizând pe faptul că 
poate acesta îşi va da seama de nevoile celuilalt şi va accepta să le dea 
prioritate? Însă modelul pe care este construit Homo Oeconomicus la 
clasici nu este în măsură să ne facă să tragem astfel de concluzii. Este 
adevarat ca Adam Smith spunea că la om “există evident unele principii în 


i”, dar tot el spunea 


natura sa care îl fac să se intereseze de soarta celorlalți 
că acesta nu urmareşte decât maximizarea profitului cu minimum de efort, 
şi că în acest demers este foarte rațional şi perfect egoist. 

-Nu'se poate miza pe atitudinea de moment a individului, el trebuie 
să respecte anumite reguli formale “care au doar un caracter instrumental, 
în sensul că se aşteaptă că ele sa fie de folos unor indivizi încă necunoscuţi, 


“pentru scopurile în care aceşti oameni vor socoti de cuviință să le 


8 Adam Smith — Avuţia națiunilor, Editura Stiinţifică şi Pedagogică, 
Bucureşti, 1965, pag 37 

întrebuințeze şi în împrejurări ce nu pot fi prevăzute în detalii”. Aşadar 
aceste reguli trebuie să fie prestabilite şi, în mod fundamental, cunoscute 
de către toată lumea. Sunt un fel de reguli ale jocului care trebuie 
respectate de către toţi participanţii pentru a fi asigurată buna desfăşurare a 
acestuia. Ele nu sunt de natura restrictivă din moment ce sunt acceptate şi 
însuşite de către toată lumea. În aceste limite stabilite, orice acțiune este 
posibilă a fi desfasurată în propriul interes. 

Se pune întrebarea: ce se întamplă atunci când regulile jocului 
sunt încălcate? Trebuie să existe o autoritate care să sancționeze acest 
lucru, un fel de arbitru imparțial care are la îndemână instrumentele 
necesare pentru a restabili buna desfăşurare a jocului. Aici se mai impune o 
condiţie: acest arbitru să fie în mod unanim acceptat. De-a lungul timpului, 
rolul arbitrului şi l-a asumat statul. 

Problema care naşte în general controverse este cât de extins 
trebuie să fie acest stat pentru a asigura respectarea legilor deja acceptate? 
Istoria doctrinelor economice ne poate exemplifica un lung şir de forme de 
guvernare, de diverse dimensiuni, care de-a lungul timpului au asigurat mai 
mult sau mai puţin eficient acest lucru. De la statul minimal, paznicul de 
noapte în viziunea clasicilor, până la statul omniprezent, totalitar, fiecare 
dintre noi poate să aleaga exemplul care-i este pe plac. Un lucru este sigur: 
statul, oricât de minimal ar fi, trebuie să existe. Convicţuirea în anarhie nu 
este posibilă. Însa important este ca el să acţioneze în anumite limite, să fie 
un stat de drept. În concepția lui Friederich Hayek, acesta ar trebui să le 
dea indivizilor diferiţi aceleaşi posibilități obiective, regulile să fie aplicate 
întotdeauna fără excepții, individul trebuind “să prevadă acţiunea statului şi 
să facă uz de această cunoaştere ca de un dat în alcătuirea propriilor 


planuri”, 


TE A. Hayek — Despre libertate, Editura Humanitas, Bucureşti, 2005, pag. 

© Unii dintre noi ar fi tentaţi să creadă că supremaţia statului de 
drept ar fi posibilă în orice tip de societate. Nimic mai fals. Numai o 
societate liberală este compatibilă cu un stat de drept. Restrângerea 
legislaţiei doar la nivelul legilor formale nu face posibilă funcționarea 
statului de drept într-o societate centralizată, căci aceasta este nevoită 
„ permanent să adapteze cadrul legislativ la multiplele situaţii noi apărute în 
economie. 

J.S. Mill a delimitat foarte bine sfera de înţelegere a noțiunii de 
libertate, în înțelesul de /ibertate negativă. El încercă să demonstreze că nu 
putem vorbi despre libertate decât dacă individul îşi urmăreşte binele 
propriu, prin metode şi mijloace proprii, bineînţeles atâta timp cât nu 
încearcă să lipsească pe alţii de binele lor sau să-i împiedice să-l 
dobândească. În limitele impuse de statul de drept, omenirea nu are decât 
de câştigat lăsând pe fiecare să trăiască aşa cum crede el că e mai bine, 
decât silind pe fiecare să trăiască aşa cum li se pare celorlalți că ar fi mai 
bine. 

În concluzie, libertatea negativă este acea libertate rațional posibil 
a fi exprimată în cadrul unei societăți guvernată de un sfat de drept, care 
intervine în limitele unor reguli prestabilite, numai acolo unde libertatea 
individuală este încălcată, şi în care fiecare individ îşi exprimă propria 
libertate până la limita la care aceasta lezează libertatea altui individ. 

Libertatea pozitivă este un concept cu un înțeles mai abstract. 
Stricto senso, ea derivă din dorința fiecărui individ de a fi propriul stăpân. 
Este rezultatul egoismului spiritului uman care vrea să-şi satisfacă propriul 
interes, fără a fi impiedicat de ceva sau cineva în acest sens. Plăcerea de a 
te simți perfect stăpân în ceea ce priveşte propria-ţi persoană, de a nu fi 
sclavul dorințelor nimănui, de a lua decizii numai în funcție de propriile 


dorințe şi nevoi, cam acesta ar fi idealul oricărui adept al libertății totale. 

Evident că acest concept este mult mai apropiat de concepția 
şcolii clasice despre libertate. Adam Smith ne spune că individul nu 
recurge la schimb pentru că este forțat sau din considerente morale ci 
pentru a-şi satisface propriile nevoi, el participă la actul economic pentru 
că aşa a decis în mod liber și benevol şi nu pentru că cineva l-ar fi obligat 
să facă acest lucru. Aparent întâmplător, el satisface şi un interes al 
societăţii, fără ca o forță exterioară să impună acest lucru. Omul doreşte să 
aibă conştiinţa statutului său de ființa ce gândeşte, vrea şi acţionează şi care 
îşi asumă responsabilitatea propriilor alegeri, putând să le justifice pe baza 
propriilor concepții şi finalități. 

Dacă aceste alegeri sunt bune sau rele pentru propria persoană, 
aceasta nu poate decide decât fiecare în parte, nimeni nu are dreptul să 
intervină brutal în viaţa individului pentru a o comanda, programa şi dirija. 
Fiecare este îndreptăţit să acţioneze asupra propriei persoane aşa cum 
doreşte şi cum îi dictează conştiinţa, nevoile, capriciile sau hazardul. Atâta 
timp cât acţiunile sale nu prejudiciază alți membri ai societăţii, normele nu 
pot fi impuse. 

În cazul în care anumite fapte sau acțiuni săvârşite de către 
persoane responsabile nu aduc neajunsuri decât celor care le-au săvârşit, 
atunci nu poate fi apelată drept contraargument decât îndatorirea către noi 
înşine. Se poate vorbi despre autorespect 'şi autoevaluare, acestea însă nu 
sunt obligatorii din punct de vedere social, politic, economic, intervenţia 
societății pentru a-l aduce pe individ pe calea cea bună nefiind îndreptăţită 
în acest caz. Societatea poate să se dezică de consecințele acțiunii 
respectivului, să-şi deroge orice fel de responsabilitate, să-l izoleze şi să-l 
evite, prevenindu-i totodată pe cei neavizaţi de comportamentul nociv al 
semenului lor. Asupra individului în cauză nu trebuie să se intervină 
coercitiv ci doar pedagogic, atrăgându-i-se atentia asupra efectelor 


negative. 

Immanuel Kant spunea undeva că "nimeni nu mă poate sili să fiu 
fericit în felul său". Ca ființă rațională, am propriul meu sistem de valori în 
perimetrul căruia acționez, propriile standarde pe care vreau să le depăşesc, 
propriile obiective şi idealuri pe care încerc să le ating. Nu pot accepta să 
renunţ la ele pentru că aşa îmi cere societatea. Mă manifest aşa cum îmi 
sugerează propria conştiinţă şi nu o forță exterioară. Nu sunt o rotiță într-un 
angrenaj, obligată să facă anumite mişcări, altfel riscând a fi înlocuită. 
Libertatea individuală pozitivă nu poate fi confundată cu libertatea 
întregului angrenaj. De fapt, aici se nasc cele mai multe conflicte între cele 
doua aspecte ale conceptului de libertate, libertate negativă şi libertate 
pozitivă, pentru că anumite decizii aparținând în mod tradiţional sferei 
libertăţii pozitive pot să aibă efecte negative asupra celorlalți. Pentru a fi 
mai explicit, ofer exemplul unui manager al unei firme, foarte bun 
profesionist şi în consecință foarte valoros, care. într-un moment critic 
pentru propria persoana ia decizia de a se retrage din funcţie. Acest lucru, 
aşa cum experienţa o arată, va avea în mod indirect repercusiuni şi asupra 
acţionarilor firmei respective, ale căror acţiuni la bursă vor cunoaste o 
scădere. bruscă, situaţia fiind percepută pe piață ca una de instabilitate. 
Acţionarii se vor simți frustrați şi îndreptăţiți să ceară socoteală consiliului 
de administraţie şi managerului în cauză, cerându-i acestuia din urmă să 
revină asupra hotărârii. 

lată aşadar o întâmplare care duce la apariția unor evidente 
contradicții şi la interferenţe între cele doua niveluri ale libertății. Şi iată 
cum: situația demisiei este bineînțeles reglementată de legislaţie, este 
prevazută în statutul societăţii, aceasta însă nu poate împiedica apariţia 
unor neajunsuri atât în ceea ce priveşte libertatea pozitivă, cât şi în relaţiile 
cu alți membri ai societăţii, lezându-le interesele. Evident că totul se 
petrece într-un cadru legal prestabilit, creat în acest sens. Pentru a-şi 


proteja investiţiile, acţionarii fac apel la diverse metode de factură 

materială, psihologică, morală pentru a reuşi să revoce decizia 
managerului. Sunt îndreptăţiți ei să acționeze în acest mod, urmărindu-şi 
propriile interese? În deplina logica liberală, răspunsul ar fi pozitiv. 
Conflictul nu se naşte aici. La acest nivel totul este clar, toţi cei implicaţi, 
atât timp cât respectă regulile, au dreptul la propria opinie. Acţionarii au 
dreptul să ia decizii în ceea ce priveşte buna desfaşurare a activității 
societății şi cum acțiunea în cauză este de natură să creeze probleme, pot să 
întreprindă orice acțiune legală pentru a-l determina pe respectivul 
manager să revină asupra propriei hotărâri. Însa în planul deciziei acestuia 
apare conflictul. Interesul imediat îi cere să demisioneze. Totuşi, în spiritul 
ideii de libertate, trebuie să ţină cont şi de interesele celorlalți. Daca 
demisia sa nu ar duce la scăderea valorii acțiunilor la bursă, totul ar fi în 
regulă. Dar aşa cum stau lucrurile, în mecanismul luării deciziei se naşte un 
conflict între latura pozitivă şi latura negativă. 

Pentru a atinge libertatea pozitivă, trebuie să demisioneze, aşa a 
dedus raţional că este cel mai bine pentru persoana sa. Conform 
conceptului teoretic definit de Isaiah Berlin, dacă nu ar proceda astfel, 
libertatea sa ar fi aservita ideii generale de bunăstare. Cele mai grave 
concesii în ceea ce priveşte valorile liberalismului sunt făcute tocmai având 
ca lait motiv bunăstarea colectivă. Însă dacă demisionează, va leza 
interesul în slujba căruia s-a angajat. Libertatea negativă, adică aceea de a 
nu atenta a libertatea semenilor prin acţiunile proprii, va fi şi ea încălcată. 

În concluzie, linia de demarcaţie între cele două tipuri de libertate, 
dacă există, atunci este foarte fragilă, existând cazuri în care una este 
negată sau anihilată de cealaltă. Găsirea acestei linii a preocupat multe 
minţi. Filosofi de seama lui J.J. Rousseau, I. Kant sau gânditori şi creatori 
de teorie economică cum ar fi Adam Smith, David Ricardo, J.S. Mill, Fr. 
von Hayek , L. von Mises sau M. Friedman, pentru a menţiona doar câţiva 


din lunga listă ce ar putea fi enumerată în acest sens, s-au simţit derutați 

când şi-au pus o asemenea problemă. A trăi liber înseamnă a te supune 
rațiunii proprii. Dar, dacă sunt rațional, atunci trebuie să admit că şi ceilalți 
vor dori să traiască după propria voință. Ceea ce-mi doresc eu poate 
constitui obiectul dorinţei oricui. Frontiera între dorințele mele şi cele ale 
semenilor trebuie trasată. Rațiunea în numele căreia traiesc îmi impune 
acest lucru. Cum este posibil să trasez aceasta graniță fără a-mi încălca 
propriile valori? Răspunsul este foarte simplu şi nu poate veni decât din 
direcţie liberală: făcând apel la rațiune- "un stat raţional (adică liber) este 
acel stat care va fi guvernat de legi cu care oamenii raționali ar fi, în mod 
nesilit, de acord, pe care ei inşişi le-ar promulga dacă ar fi întrebaţi ce 
anume doresc". 

Transpusă la nivel economic, aceasta rațiune n-o are decat piața 
liberă, prin mecanismele sale bine stabilite, într-un cadru liber concurențţial 
în care prețul să reflecte exact situația existentă la un moment dat, piața 
este cea mai elocventă exemplificare a raționalităţii. Se ştie exact care sunt 
regulile, modul de reacţie al fiecăruia poate fi prevăzut, principiile după 
care se acţionează sunt aceleaşi pentru toți: principiul hedonistic şi 
interesul individual. Nimic mai simplu și totodata nimic mai eficient, totul 


desfăşurându-se conform principiilor declarate ale liberalismului. 

Capitolul II 


Bazele istorice ale problematicii 
11.1. Conceptul de libertate în istoria filosofiei 
11.1.1. Conceptul de libertate în Antichitate 


În istoria gândirii filosofice, întrebarea dacă omul poate fi liber se 
iveşte odată cu constatarea că atât în natură cât şi în societate, există o 
anumită necesitate. Ideea de necesitate a primit interpretări foarte diferite, 
iar analiza ei s-a realizat pe planuri distincte: ontologic, moral, social — 
politic şi antropologic. 

În antichitate, politeismul antic, prima formă de manifestare a 
necesităţii este voința arbitrară a zeilor; existența umană este dominată de 
necesitate deoarece zeii, şi nu oamenii , decid în cele din urmă asupra 
cursului ei. Prima diferenţiere ce se impune este aceea dintre interpretarea 
religioasă şi interpretarea  raționalistă. Problematica complexă a 
personalităţii este analizată din perspective proprii şi cu metode specifice, 
de multe ştiinţe ale omului- psihologia muncii, antropologia socio- 
culturală, antropologia filosofică, filosofia, care împreună au reliefat 
atributele fundamentale ale personalității: fondul psihic, libertatea şi 
responsabilitatea, demnitatea, eroismul sau spiritul de sacrificiu, spiritul de 
dreptate, încrederea în sine bazată pe conștiința valorii proprii, entuziasm şi 


originalitate în creaţie. 

Dintre determinaţiile menţionate, o importanță deosebită, prin 
implicaţiile lor filosofico-antropologice, au libertatea şi responsabilitatea. 
Fiind legată de om, de locul şi rostul lui în lume, această problemă a fost 
pusă în filosofie încă de la începuturile ei. Libertatea presupune, ca un prim 
şi fundamental moment al ei, cunoaşterea cât mai profundă a lumii 

exterioare, naturale şi socio-culturale, dar şi a lumii subiective, proprii 
omului. 
Momentul gnoseologic al libertăţii a fost sesizat. în filosofia 

antică, sub cele două aspecte ale sale: cunoşterea lumii exterioare şi 
cunoşterea lumii interioare, subiective. Astfel, filosofii greci ai naturii au 
accentuat ideea cunoşterii naturii, a necesităţii (legităţii) naturale, ca 
element important al libertăţii. În cadrul filosofiei atomiste, Epicur a 
explicat orice fenomen sau fapt în mişcarea atomilor. Dacă la predecesorul 
său, Democrit, atomii, în căderea lor pe verticală, săvârşeau numai mişcări 
rectilinii, strict determinate, necesare, Epicur introduce un element nou: 
ideea devierii spontane a atomilor, deviere ce sugera posibilitatea unor 
evoluții non-necesare a evenimentelor, constituind , deci, o premisă 
ontologică pentru afirmarea libertății în lumea reală. Concepând omul ca 
un corp format din atomi, Epicur considera că posibilitatea atomului de a 
evolua în afara constrângerilor necesităţii devine posibilitate lui de a 
acţiona liber. La el, libertatea este capacitatea oamenilor de a-şi atinge 
scopurile: eliberarea de suferință şi de frică , dobândirea plăcerilor fireşti şi 
a fericirii. Aşadar, în viziunea lui Epicur, libertatea are drept fundament 
limitarea sferei de acţiune a necesităţii ( legităţii) naturale. 

| Ideea cunoaşterii realității subiective, interioare a omului a fost 
surprinsă şi ea în antichitate. Astfel, stoicii considerau că libertatea poate fi 
atinsă prin adaptarea aspirațiilor şi dorințelor noastre la posibilităţile oferite 


de cursul necesar al evenimentelor, de natura însăşi. Această adaptare 

presupune că omul să se domine pe sine însuşi, căci ” nimeni nu este un om 
liber, dacă nu se domină pe sine însuşi”. 

Deci, libertatea în viziunea stoică înseamnă a te stăpâni pe tine 
însuți printr-o bună cunoaştere a propriilor tale dorințe și aspirații, 
procedând , apoi, pe această bază, la limitarea sferei lor. Omul, susțin 
stoicii, nu doreşte ceea ce nu poate obține, ceea ce contravine destinului, ci 
doreşte numai ceea ce are, bucurându-se de ceea ce îi hărăzeşte destinul. 
Aşadar, conform doctrinei stoice, calea eliberării omului de sub dominaţia 
propriilor sale dorințe este una intelectuală bazată pe cunoşterea 
posibilităţilor de realizare a dorințelor şi aspirațiilor umane. La 
fundamentul concepţiei stoice despre libertate stau două premise: pe de o 
parte, libertatea este privită ca o stare interioară a omului, aceca în care el 
nu dorește decât ceca ce, conform necesităţii poate obține; pe de altă parte, 
condiţia principală a libertăţii este , conform opticii lor, stăpânirea de către 
om a universului propriilor sale trăiri şi aspirații, care spun ei, ” libere prin 
esența şi natura lor”. 

Şcoala cinică — sec V î.e.n. - VIII î.e.n. -cinicii duceau o viață 
sobră, virtutea supremă este în viziunea lor lipsa de iluzii asupra vieții. 
Ceea ce oamenii de rând preţuiesc ca bunuri (glorie, bani, iubire, familic, 
etc.) sunt simple închipuiri; bunul suprem este libertatea lăuntrică, obținută 
prin lipsa de nevoi, prin abstinența absolută, prin renunțarea la 
raționamentul plăcerilor trupeşti. 

Diogene vede o prăpastie între robia culturii, cu multele şi 
complicatele sale trebuințe şi libertatea naturii cu nevoi reduse şi simple; 
de aceea, Platon, care era mereu ironizat de Diogene, îl numeşte Socrate 
înnebunit. Diogene este cel dintâi gânditor care concepe un stat al lumii 
fără legi, fără constrângere, anarhic, în care fiecare face ceea ce îi aduce 


mulțumire. 

Platon ( 427- 347 î.e.n.). Morala platonică merge mână în mână 
cu politica, dar şi invers. Individul este un mic stat, precum statul este un 
individ în Mare; ceea ce este scris cu litere mici în fiecare stă scris cu litere 
mari în Comunitate. Dovada: precum în spiritul individului părţile 
interioare ale sufletului (curajul şi poftele) sunt datoare a se supune 
poruncii părții înalte şi conducătoare (raţiunea), fiindcă numai aşa 
domneşte în suflet armonia şi cumpăneşte dreptatea , tot astfel, în marele 
om, icare este statul, clasele sociale inferioare trebuie să asculte de 
conducători. Statul ideal este acela unde domnește dreptatea, jar dreptatea 
este cultul competenţei, adică fiecare să se ocupe de ceea ce este orânduit 
prin firea sa înnăscută şi să nu vizeze că ar putea face orice. 

Aristotel (384-322 î.e.n.)a pus bazele filosofiei politice ca 
disciplină autonomă. Ideile sale îşi mai găsesc relevanţă şi astăzi, mulți 
termeni impușşi de acesta mai sunt utilizați şi în zilele noastre. Nu trebuie să 
trecem însă cu vederea faptul că filosofia politică modernă a adus cu sine o 
schimbare decisivă a fluxului ideatic, ceea ce a însemnat şi o schimbare a 
însemnătăţii conceptului de politică. Omul aristotelic era o ființă politică de 
la natură; cea mai bună lucrarea a omului era polisul, statul. Pentru că, la 
Aristotel, fiinţa umană se măsoară prin lucrările sale desăvârşite, aceste 
lucrări constituie țelul suprem al strădaniilor umane, motivul existenței 
omului. Aristotel măsoară activitățile umane după rezultatul lor. El nu 
întreabă: ce poate realiza omul? Care sunt limitele capacității sale de 
acţiune? EL întreabă: "Ce lucrare i se potriveşte omului prin natura sa? Ce 
condiţii stimulează sau împiedică omul să-şi îndeplinească acest ţel 
suprem? Aristotel pleacă aşadar de la o lucrare pre-existentă ca țel suprem 
al activităţilor umane. De aici derivă el şi capacitățile umane necesare 


pentru atingerea acestui țel”, 


10 Aristotel — Statul Atenian, Editura Agora, Iaşi, , 1992, pag 34 

O altă procedură pleacă în sens opus, de la analiza capacităţilor 
umane, pentru a deriva din acestea țelul. În primul caz, capacităţile sunt 
derivate din lucrarea pre-dată; în cel de-al doilea, capacitățile umane sunt 
măsurate după posibilităţile pe care le deţin, nu pentru a le raporta la o 
lucrare specifică, ci pentru a vedea care sunt granițele fezabilităţii. Esenţa 
ființei umane nu mai poate fi descrisă pe temeiul lucrării pe care o 
desăvârşeşte mulţumită naturii sale, aceasta ne mai raportându-se la o 
lucrare specifică. Ea este determinată mai mult de ceea ce poate fi realizat; 
iar acest lucru este altul decât ceea ce nu poate fi realizat şi care nu poate fi 
atins. 

Prima întrebare are la bază presupunerea că lumea este asemenea 
unei case ordonate, în care toate lucrurile îşi găsesc un loc natural. Acest 
loc natural este pre-dat de lucrarea pe care omul o execută în virtutea 
esenței fiinţei sale. Aceasta este viziunea aristotelică asupra cosmosului. 

Cea de-a doua întrebare porneşte în schimb de la premisa că 
aceste capacităţi umane nu pot fi legate de nici o lucrare specifică; această 
lucrare este întotdeauna finită, putând fi astfel mereu îmbunătățită şi 
extinsă. Lumea nu mai este aşadar o casă gata construită, desăvârşită, ci un 
şantier pe care se lucrează permanent, şi nu doar pentru a o desăvârși, ci 
mai ales pentru a o ameliora. Granițele acestor lucrări de construcție sunt 
puse de caracterul limitat al capacităților umane şi de caracterul regulat al 
materialului de construcție. Progresul şi îmbunătățirile sunt însă cu totul 
posibile în limitele acestei granițe. Constructorul procedează întocmai ca 
un cuceritor pe pământul cucerit: fiecare nouă graniță pe care o atinge 
victorios nu este decât o nouă limitare a activităţilor sale, care îl cheamă să 
o depăşească luptând — aceasta este atitudinea fundamentală din filosofia 
modernă. 

Pentru Aristotel ceea ce îl îndeamnă la cugetare este sentimentul 


primordial, mirarea, sentimentul de surprindere pe care îl au oamenii când 

recunosc ordinea bună şi frumoasă a lumii. Modernitatea filosofează în 
schimb pe motivul îndoielii cu privire la capacitatea oamenilor de a trece 
peste propriile limitări pentru a se dezvolta cât mai mult. | 

Morala aristotelică merge alături de politică, deoarece numai în 
societate (polis) fapta morală îşi vădeşte puterea şi prețul său. Virtutea cere 
o deprindere în direcția virtuţii, educaţia. Statul aristotelic este un institute 
de educaţie morală , o "comunitate de virtuoşi , pentru exercitarea şi 
sporirea virtuţii”!!. Statul ideal al liii Aristotel este mai aproape de realitate 
decât cel al lui Platon. , 

Aristotel nu priveşte conumnismul utopic platonic, ci încearcă să 
construiască şi să facă o reformă în funcţie de realitatea socială. Aristotel a 
realizat prima operă de ştiinţă politică. Aristotel cere ca fiecare cetățean, 
potrivit cu vârsta şi capacităţile sale, să îndeplinească o slujbă politică în 
stat , sub conducerea celor mai virtuoşi, care alcătuiesc o aristocrație 
morală şi intelectuală. Cetăţeanul trebuie să fie eliberat de grija materială, 
şi de aceea lucrul manual este lăsat pe seama robilor, care, după Aristotel, 
ca şi după toți gânditorii antici, şi chiar pentru creştini, sunt o necesitate 
socială atâta vreme cât nu există maşini care să facă singure munca 
sclavilor . După Aristotel, numai oamenii liberi primesc o educaţie, sub 
formă de ştiinţe sau arte, care, de aceea, au fost numite arte liberale, aşa 
cum le găsim şi în Evul Mediu. 

Statul aristotelic este o îmbinare de .aristocraţie, monarhie şi 
democraţie, cele trei forme de guvernământ, la toate interesul este obştesc, 
urmărit, fie de conducător în cazul monarhiei , fie de mai mulţi în cazul 
aristocrației, fie de tot poporul în cazul democraţiei. 


Statul Atenian a lui Aristotel 


j Ibidem, pag. 34 

Aşa cum putem afla din lucrarea Statul Atenian a lui Aristotel, “ 
fost o vreme în care Solon introdusese în randul delictelor politice şi 
neparticiparea din indiferență sau tembelism a cetățenilor la Viaţa cetății. 
Cel găsit vinovat urma “ să fie despuiat de onoruri şi scos din rândul 
cetățenilor”. Este interesant modul în care Solon a gândit această problemă. 
Democraţia participativă presupune anumite atribuţii pe care cetăţeanul | 
trebuie să le exercite pentru ca aceasta forma de guvernare să nu fie pusă în | 
pericol. Opţiunea politică a fiecărui individ în parte este foarte importantă . 
pentru formarea unei majorităţi care să confere guvernanţilor autoritatea de | 
a lua decizii şi în acelasi timp de a le putea justifica prin încrederea 
conferită de actul.electoral. 

Fără această opţiune general manifestată nu ar mai putea fi 
invocată ca justificare a unor decizii mai mult sau mai putin corecte regula 
majorităţii. lar acest fapt ar diminua cu mult autoritatea puterii în fața 
societăţii civile. De aceea, cetățeanului i se oferă anumite drepturi şi 
libertăţi individuale pe care, însă, dacă nu le foloseşte, statul îşi arogă 
dreptul de a i le retrage, ba chiar de a-i nega chiar şi condiţia de simplu 
cetățean. Este o viziune aparte în ceea ce priveşte conceptul de libertate. 
Există libertatea de opinie, libertatea de a vota, libertatea cuvântului, dar nu 
exista libertatea de a opta pentru participare sau neparticipare.. Aceasta 
îngrădire poate duce în final la obstrucționarea şi anularea tuturor celorlalte 
libertăţi. Practic, cetățeanului atenian i se impunea să-şi exercite drepturile 
democratice, în caz contrar autoritatea statală având posibilitatea de a anula 
aceste drepturi. Se pune întrebarea dacă în acest caz se mai poate vorbi sau 
nu despre libertate. Pentru că, aşa cum spunea Milton Friedman, în 
Capitalism şi libertate, “nimeni nu vă poate sili să fiţi liberi. Aceasta este 
treaba voastră”. Orice constrângere în acest sens înseamnă de fapt o 


anulare a libertăţii. 


Fh 


Am dat acest exemplu inspirat din originala democraţie a statului 
atenian tocmai pentru a reliefa limitele libertăţii. Nu vorbim despre 
` libertate în sensul abstract, filosofic deoarece libertate deplină nu există, nu 
este altceva decât o utopie. Totuşi, nu este lipsit de interes un demers 
lămuritor în privința limitelor până la care se poate exprima liber un 
individ din punct de vedere social, politic, economic. 

Din legea lui Solon se poate desprinde o concluzie importantă. 
Libertatea este o noțiune relativă, care poate fi înțeleasă ca atare într-un 
anumit cadru istorico - geografic şi într-o anumită împrejurare, în timp ce 
într-o altă situație ar putea apare drept formă de manifestare a unei 
constrângeri. Pentru a fi mai expliciți în argumentare, putem să ne gândim 
la restricţiile formale care îi sunt impuse unui nevorbitor de limba engleză 
ce emigrează în SUA. Deşi are dreptul la opinie, are libertatea cuvântului, 
garantate prin lege, practic acestea nu îi sunt de nici un folos, neputând uza 
de ele. Neînţelegerea codului de comunicare îi limitează foarte mult sfera 
de acţiune. Practic, pentru a se putea exprima, va fi nevoit, constrâns să 
înveţe limba engleză, altfel fiind nevoit să se limiteze doar la contactele cu 
cei care îi înțeleg propria limbă. 

Acelaşi lucru se întamplă cu orice individ care trăieste într-o 
societate dată: este nevoit să accepte şi să-şi însuşească anumite norme fără 
de care convieţuirea în interiorul societății respective nu ar fi posibilă, 
libertăţile sale nu ar putea fi exprimate dar nici respectate. Libertatea 
umană nu este anulată complet, nu orice faptă a omului este dictată de zei. 
Dar orice încălcare a voinței acestora este pedepsită - chiar dacă fapta în 
sine pare nobilă ( ex. Prometeu). Destinul va dobândi, pe lângă 
interpretarea religioasă şi o interpretare naturalistă, fiind conceput ca 
rezultat al înlănţuirii implacabile a cauzelor şi efectelor. 

Experienţa morală a anticilor a constituit o sursă de concluzii - 


pesimiste privind limitele fatale ale libertăţii de care dispun oamenii. 

Această experiență dovedea că adeseori omul este prins în situaţii din care 
nu poate ieşi decât făcând sacrificii dramatice, sacrificii care dovedesc 
forța fatalităţii şi limitele posibilității umane de a-şi realiza aspirațiile. 

Monoteismul iudaic aduce ca element nou faptul că tot ceea ce se 
petrece în univers este necesar şi imposibil de modificat, deoarece este 
rezultatul creaţiei desăvârşite a divinității. Omul nu numai că nu poate 
modifica deloc Creaţia divină şi deci nu poate schimba nimic în Univers, 
dar nici măcar nu poate înțelege ceea ce se întâmplă în jurul său. 

În interpretarea stoicilor, evenimentele nu sunt necesare doar 
pentru că au un caracter predeterminat şi ireversibil ci şi pentru că ele 
alcătuiesc armonia universală, cosmică, de necuprins pentru om. Ceea ce 
nouă ni se pare accidental şi nedorit , este în fond necesar şi dezirabil în 
cadrul armoniei universale. Din acest mod de a vedea lucrurile rezultă 
providenţialismul vizunii stoice. Prima datorie a omului este aceea de a se 
supune destinului. Înţelegând că orice încercare de a schimba cursul 
evenimentelor este fără sorți de izbândă, că ea contravine armoniei 
universale, omul înţelept se lasă în voia destinului. Mai poate fi vorba de 
libertate? Răspunsul stoicismului la această întrebare reprezintă 
contribuţia cea mai subtilă şi originală a acestei şcoli filosofice la 
rezolvarea problemei libertăţii. Miezul acestui răspuns este următorul: 
libertatea poate fi atinsă prin adaptarea aspirațiilor şi dorințelor noastre la 
posibilitățile oferite de cursul necesar al evenimentelor, de natura însăși. 
Adaptarea la cerințele naturii presupune ca "omul să se domine pe el însuşi 
ala (Epictet). 

Interpretarea libertăţii ca stare interioară îi obligă pe stoici să 
limiteze sfera de acţiune a destinului la universul evenimentelor exterioare; 
ci admit că în timp ce acest univers este dominat de fatalitate, trăirile 


interioare —păreri, dorinţe, sentimente — depind numai de noi, fiind libere 


2 Epictet — Manualul, Editura Minerva, Bucureşti, 1977, pag 202 

prin natura şi esența lor. Astfel libertatea interioară a omului dominat de 
fatalitate, permite existenţa în genere a libertăţii. Prin această concluzie, 
soluţia 'stoică se remarcă drept un moment fundamental din evoluţia 


concepțiilor filosofice despre libertate. 


11.1.2. Conceptul de libertate în filosofia Evului Mediu 


Gândirea creştină medievală se află în faţa unei probleme 
similare. Recunoscând atotputernicia lui Dumnezeu, teologii creştini 
trebuiau să răspundă la întrebarea: mai poate omul să fie liber? Mai multe 
argumente pledau în favoarea unui răspuns negativ la această întrebare. În 
primul rând, într-un univers guvernat de divinitate, omul nu poate fi 
stăpânul propriului destin. În al doilea rând, spre deosebire de antici care 
admiteau că omul este cel puţin stăpânul propriilor dorințe, teologia 
creştină considera că însăşi voința umană reprezintă o manifestare a 
acțiunii divine: ” Domnul este cel ce lucrează în noi ca să vrem şi să 
desăvârşim”. În al treilea rând, alegerile omului decurg din scopurile sale, 
iar acestea sunt dictate de natură, căreia omului îi aparține ca ființă 
corporală; prin urmare, alegerile umane nu sunt libere, ci sunt dictate 
acestuia de propriile înclinații naturale. Aceste argumente sugerau ideea că 
omul nu este înzestrat cu liber arbitru, adică nu poate alege liber şi face 
ceea ce vrea. 

Aceste concluzii ar fi avut consecinţe devastatoare pentru morala 
creştină. Dacă omul nu este liber, dacă acţiunile sale nu i se datorează, 
atunci el nu poartă responsabilitatea lor. În acest caz, ameninţarea şi 


promisiunea , sfatul şi interdicția, răsplata şi pedeapsa şi-ar pierde utilitatea 

şi sensul. Teologii creştini nu puteau să admită însă o asemenea consecință 
care anihila însuși sensul doctrinei, "Omul este înzestrat cu liber arbitru "15, 
recunoaște Toma din Aquino. Un punct de pornire în justificarea 
răspunderii umane, îl constituie ideea, prezentă şi la antici, că, alături de 
lucrurile care scapă influenței umane, există şi lucruri supuse acestei 
influenţe. Stă în puterea noastră să ne punem în mişcare sau nu, să ne 
înduioşăm sau nu, să dorim cele ce nu sunt necesare, să mințim, să dăm, să 
ne bucurăm de ceea ce se cuvine sau nu. În legătură cu toate acestea 
suntem stăpâni sau liberi. De unde provine această libertate? Dumnezeu 
însuşi ne-a acordat-o, se menționează în Ecleziast. Dar atotputernicia 
divină nu intră în contradicţie cu liberul arbitru pentru că divinitatea nu-l 
constrânge pe om să aleagă un anumit lucru şi nu altul. 

Omul posedă liber arbitru, deoarece alegerile sale nu sunt dictate 


de instinctul natural, ci de judecată. Toma susține că omul fiind rațional 


este necesar să fie înzestrat cu liber arbitru. 


3 T, Aquino apud. Costel Petcu- Introducere în simbolistica inițierii: 
libertate şi destin, Editura Eminescu, Bucureşti, 1995, pag 254 


4] 


11.1.3. Problema libertăţii în filosofia modernă 


"În perioada de început a filosofiei moderne, raționalismul şi 
preocupările pentru cercetarea ştiinţifică a naturii determină o puternică 
tendință de abandonare a explicaţiilor speculative, atât de răspândite în 
Evul Mediu, de promovare a explicațiilor naturaliste bazate pe principiul 
cauzalității. În dezbaterea problematicii libertăţii, cel mai important 
„exponent al acestei tendințe este Baruch Spinoza. Premisa esenţială a 
gândirii lui B. Spinoza este tocmai principiul cauzalității, exprimat astfel: 
„fiecare lucru care există are cu necesitate o cauză în virtutea căruia 
există”!, Ceea ce diferențiază însă concepția lui B. Spinoza de alte 
interpretări bazate pe acest principiu este concluzia netă că viața noastră 
interioară: afectele, dorințele, este guvernată de aceeași necesitate 
fundamentată cauzal ca şi lumea fizică. Extinderea necesității cauzale la 
sfera vieţii interioare a omului are ca efect contestarea libertății voinței: ” 
Nu există în suflet voință absolută, adică liberă; ci sufletul este determinat 
să vrea cutare sau cutare lucru, datorită unei cauze care, la rândul ei este 
determinată de altă cauză, iar aceasta din nou de alta, şi tot aşa la infinit”. 
Liber este acela care se conduce numai după rațiune. Pentru a putea 
promova acest punct de vedere, filosoful reabilitează ideea de libertate cu 
ajutorul unei distincții: aceea dintre libertatea înțeleasă ca absență a 
oricărei constrângeri exterioare exercitate asupra voinţei umane - în acest 
caz omul poate fi liber şi libertatea înțeleasă ca absenţă a oricărei cauze sau 


necesități decurgând din însăşi natura internă a omului — caz în care omul 
nu poate fi liber. 


a 


i Spinoza- Etica, Editura Humanitas, Bucureşti, 2006, pag 151-152 
15 mp: ] 
Ibidem, pag 155 

B. Spinoza extinde principiul cauzalității la viaţa noastră 
interioară, ceea ce are drept efect contestarea libertăţii voinței, ca 
manifestare a impulsurilor neînfrânate, ca libertate arbitrară. Filosoful . 
olandez dorea să apere ideea libertăţii ca manifestare a raţiunii umane, 
afirmând că ”liber este acela care se conduce numai după rațiune”!$, B. 
Spinoza consideră că omul poate fi liber numai conducându-se după 
rațiune pentru că rațiunea exprimă necesitatea şi legile lucrurilor. 

De asemenea, lui B. Spinoza i se atribuie ideea — ce va face 
ulterior carieră în filosofie — potrivit căreia libertatea este necesitate 
înțeleasă, corelând astfel, libertatea cu rațiunea şi raţiunea cu necesitatea. 
Ideea de a raporta libertatea umană atât la rațiune cât şi la necesitate, ideea 
fundamentală în opera lui Spinoza , a fost preluată şi de iluminişti şi 
dezvoltată în cadrul filosofiei politice din sec XVIII-lea şi al XIX-lea. În 
acest cadru, corelaţia libertate — necesitate dobândeşte sensuri noi prin 
necesitate înțelegându-se nu atât legile naturii, cât şi legile juridice, care 
exprimă stringenţele inevitabile ale convieţuirii oamenilor în cadrul 
societăţii. Această corelaţie va sta la baza ideii statului de drept, stat în care 
fiecare cetățean este liber deoarece voința sa nu se subordonează nici unei 
alte voințe subiective,după cum afirmă J. J. Rousseau, nici unui ordin 
arbitrar ci numai necesităţii sociale obiective exprimate de legile statului: ” 
Când fiecare face ce-i place, se face adesea ceea ce nu place altora, aceasta 
nu înseamnă libertate. Libertatea înseamnă mai puţin să facem ce vrem, cât 
a nu fi supuşi altuia; ea înseamnă, totodată, a nu supune voința altuia 
voinţei noastre. Nici un om care este stăpân nu poate fi liber... Nu cunosc 
altă voință liberă decât aceea căreia nimeni nu are dreptul să i se opună 
împiedicând-o; în libertatea comună nu are dreptul să facă ceea ce îi 
interzice libertatea altuia, căci adevărata libertate nu se distruge niciodată 
pe sine însăşi. De aceea, libertatea fără justiție este o adevărată 


i —— 


'6 Ibidem, pag 156 

contradicție, căci, oricum am face, totul este stingheritor în acţiunea unei 
voințe dezordonate.” Prin urmare, nu există libertate acolo unde nu sunt 
legi sau unde cineva este deasupra legilor, nici chiar în starea de natură 
omul nu este liber decât datorită legii naturale care poruncește tuturor. Un 
popor liber se supune, dar nu ca o slugă: el are conducători, nu stăpâni. Un 
popor este liber, orice formă ar avea guvernământul său, atunci când cel 
care îl guvernează nu vede deloc omul, ci organul legii. Soarta libertăţii 
este legată întotdeauna de soarta legilor: ea domneşte sau moare odată cu 
„ele. 

Tot în filosofia modernă, Immanuel Kant înţelege libertatea prin 
prisma distincţiei dintre Jumea noumenală, interioară ( a lucrurilor în sine), 
şi lumea fenomenală, exterioară ( a lucrurilor pentru noi). El susţine că în 
lumea fenomenală orice eveniment îşi datorează existența unor cauze 
anterioare, care, la rându-i îşi datorează existența unei alte cauze şi aşa la 
infinit. Aici, orice fenomen este necesar, fiind determinat de o cauză 
exterioară necesară lui. În Jumea noumenală, interioară, susţine gânditorul, 
corelația cauză — efect nu se mai aplică şi ca atare, aici se poate concepe 
acel ceva care începe de la sine - care este, conform opiniei sale, sine qua 
non a libertăţii . Aşadar, spune I. Kant ” necesitatea naturală se referă doar 
la fenomene, iar libertatea numai la lucrurile în sine”. I. Kant afirmă: "ceva 
este necesar atunci când îşi datorează existenţa unei cauze exterioare care l- 
a introdus şi este liber atunci când începe de la sine, fără ca vreo altă cauză 
să-i fi determinat apariţia. În lumea sensibilă, adică în lumea reprezentată 
ca lume pentru noi, aşa cum ne apare nouă ca lume a fenomenelor, orice 
eveniment îşi datorează existenţa unei cauze anterioare care, la rândul ei, 
îşi datorează existenţa unei alte cauze şi aşa mai departe la infinit" În 


lumea fenomenală orice eveniment este necesar, ca fiind determinat de o 


17 .].Rousseau- Contractul social, Editura Moldova , laşi, 1996, pag 163- 

168 

18 I Kant- Critica rațiunii practice, Editura IRI, Bucureşti, 1995, pag 276 
| 44 


cauză exterioară, anterioară lui. În /umea noumenală, corelaţia cauză — 

efect nu se aplică şi prin urmare, aici se poate concepe că ceva ” începe de. 
la sine ”, că ceva este liber. Libertatea umană este posibilă deoarece ” 

voința este concepută ca o facultate de a se determina pe sine însăşi” şi ea ” 

poate acţiona independent de cauze străine care să o determine”. 

Opunându-se tradiţiei, care explică omul prin încadrarea sa într-un 
tablou al naturii, filosoful german, dimpotrivă, încearcă să explice natura 
prin concepte împrumutate din filosofia omului. Soluţia lui I. Kant a fost 
preluată, mai târziu de Arthur Schopenhauer care a pus la baza concepției 
sale antropologice, omul privit ca ființă dominată de afecte şi de dorinţe. 

Ideea de libertate este raportată la caracteristicile personalităţii 
umane, la esenţa şi resursele specifice omului. Începând din secolul al 
XVIII-lea şi mai ales în secolele următoare, se dezvoltă o serie de teorii 
filosofice care prezintă omul ca o ființă dominată de afecte şi dorinţe. 
Empirismul, prin David Hume, afirmă că ” rațiunea este şi trebuie să fie 
doar roaba pasiunilor, neputând niciodată pretinde să aibă altă slujbă decât 
aceea de a le servi şi asculta”. 

J.J. Rousseau, I. Kant şi alţi gânditori ai secolului al XVIII-lea 
considerau că rolul legilor și al statului este de a asigura condiţiile necesare 
convicţuirii oamenilor, desfăşurării normale a vieții sociale, prin asigurarea 
respectării drepturilor şi libertăţilor. umane. În viziunea lor, statul se 
subordonează societăţii slujind-o prin 'crearea cadrului de drept necesar 
activităţii libere a oamenilor şi a grupurilor sociale. Din nefericire secolul 
următor, raportul dintre stat şi societate va căpăta şi alte interpretări, dintre 
care unele vor avea consecințe nefaste pentru soluționarea problemei 
libertăţii. Însăşi ideea de a corela libertatea umană cu rațiunea — idee 


constitutivă iluminismului francez şi german , va avea în acest sens, unele 


consecinţe neaşteptate. 


ON —— 

- Umanismul modern 

Termenul umanism se referă la toate concepțiile care recunosc 
valoarea şi demnitatea omului, la orice concepţie orientată antropocentric, 
în cadrul căreia se afirmă credinţa în posibilităţile de cunoaştere şi creație 
ale omului, în posibilitatea afirmării acestuia ca personalitate. Umanismul 
modern debutează cu cel renascentist, M. Ficino, Giovanni Pico dela 
Mirandola, M. Montaigne, Erasmus, etc. , gânditorii acestei perioade pun 
accent pe capacităţile şi puterile creatoare pe care cei vechi le dovediseră, 
dar care au fost pierdute în Evul Mediu. Marii creatori ai acestei perioade 
exaltă în operele lor'capacitatea umană de a făuri, diversifica şi îmbunătăți 
lumea. P. dela Mirandola afirma: ” ai putea să decazi în fiinţe inferioare şi 
brute sau ai putea să te înalți în lumea superioară a celor divine, după 
singura hotărâre a spiritului tău”. 

- Recunoscând rostul plăcerii, a bucuriei în viața morală, gânditorii 
_ Renaşterii apără perspectiva epicureană, viziune în care omul este văzut în 
adevărata sa natură. 

Umanismul renaşterii nu are un caracter antireligios sau 
anticreştin, sunt menținute în discursul filosofic probleme legate. de 
Dumnezeu, providență, suflet, nemurire, dar acestea capătă o nouă 
semnificație pentru că sunt puse în slujba înțelegerii şi a justificării 
capacității de iniţiativă a omului în lume. Se recunoaşte existenţa cetății 
cereşti ca model ideal, dar şi capacitatea umană de a se apropia de acest 
model în cadrul cetății pământeşti şi posibilitatea de a găsi fericirea şi 
împlinirea pe pământ, nu numai în ceruri. Religia este necesară pentru 
funcţia ei de suport moral în întreaga activitate umană. Filosofii Renaşterii 
au o atitudine tolerantă faţă de toate religiile, mergând pe ideea generoasă a 
consilierii între toate tipurile de filosofii şi religii, în scopul realizării păcii 


universale, a unei lumi umane pentru toți. 

Renaşterea i-a dat omului credința în destinul său creator, în | 
portretul omului îmbinându-se reprezentarea lui homo faber cu cea a lui - 
homo sapiens, îmbinare încurajată îndeobşte de marile descoperiri care au 
sporit sentimentul de orgoliu, conştiinţa de sine şi satisfacția cu sine însuşi 
a omului renaşterii. 

Perioada luminilor: Diderot, J.J].Rousseau, Voltaire- Luminează-te 
şi vei fi — referință de la care pleacă şi spre care se îndreaptă totul. 
Luminiştii îşi concentrează atenția asupra rațiunii, înţeleasă drept 
caracteristică a tuturor oamenilor, cu care natura i-a înzestrat în esență în 
acelaşi mod. 

Un moment de o deosebită importanţă în reflecţia asupra omului a 
constituit-o marca filosofie germană de la sfârşitul secolului al XVIII-lea şi 
începutul secolului al XIX — lea, prin promovarea ideii de libertate umană, 
a activismului în istorie, prin sesizarea surselor înstrăinării (alienării) 
umane. Una dintre cele mai luminoase pagini ale filosofiei este aceea în 
care I.Kant argumentează ideea că omul nu poate fi tratat niciodată numai 
ca mijloc, că el trebuie să fie considerat întotdeauna ca scop. 

Secolul al XIX-lea a adăugat perspectivelor despre om, 0 
modalitate de abordare foarte diferită de cea născută şi dezvoltată în 
tradiţie clasică. Materialismul, monismul biologului Ernst Haeckel, laolaltă 
au dus la ştergerea oricărei deosebiri substanţiale între om şi celelalte 


animale. 

II.1.4. Conceptul de libertate în filosofia contemporană 


Reluând distincţia kantiană dintre noumen şi fenomen, Arthur 
Schopenhauer consideră că lucrul în sine se identifică cu voinfa: tot ceea 
ce ființează este voinţa de a exista, manifestată fie ca forţă, fie ca instinct. 
Orice fenomen, spune gânditorul este necesar ( determinat), privit în sine, 
ca voință, orice fapt interior al omului este liber, nefiind supus legii 
cauzalității. | 

A. Schopenhauer identifică esența umană cu voința pură, egoistă, 
nemodificabilă, ajungând astfel, la contestarea libertăţii, la fatalism şi la 
pesimism, deoarece deciziile concrete ale omului decurg în mod fatal din 
natura sa internă, egoistă, imuabilă. | 

Ideea definirii omului prin voința sa egoistă a fost preluată şi de 
către Friederich Nietzsche , care pleacă de la premisa că viața este voința 
de putere. La rându-i, voința spune filosoful, este emoție, în speță, emoția 
comenzii. Exaltând voința de putere şi senzația supremaţiei personale, 
Nietzsche va ajunge la concluzia că nu există necesitate, ci doar libertate 
absolută a voinţei, pledând, astfel, pentru o libertate umană nelimitată. 

Un alt moment important al problematicii libertăţii este alegerea 
din multitudinea posibilităţilor devenirii, a acelora care, prin temeiurile lor 
concordă atât cu necesitatea obiectivă, cât şi cu dorințele şi aspiraţiile 
subiectivităţii creatoare, posibilităţi care întrunesc, deci, condiţiile necesare . 
şi suficiente ale transformării în realitate. 

Acest moment al alegerii, care, după cum se constată, are şi un 
caracter subiectiv — moral, a fost exacerbat în filosofia existențialistă. 
Exponenții acesteia susțin că a fi liber înseamnă a alege. Acest act de 


alegere nu este, suspus nici unei constrângeri exterioare, fiind o decizie 

pur subiectivă a omului, adică o delimitare şi stabilire către o anume 
direcţie de acţiune ca urmare a unei îndelungi deliberări. El se efectuează 
în absenţa unor criterii de alegere ceea ce-i conferă un caracter aleatoriu, 
sfârşind în cele din urmă printr-un eşec. Acest lucru a fost surprins prin 

celebra formulă a lui Jean Paul Sartre, potrivit căreia ” omul este 


condamnat să fie liber”.?? 

Laplace afirmă: tot ceea ce se petrece este în principiu, complet 
previzibil, decurge concluzia că toate fenomenele sunt necesare, inevitabile 
şi predeterminate. 

Vasile Conta , autor al unei teorii a fatalismului susține ” toate 
fenomenele din lume, fie ele fizice, morale sau intelectuale, sunt reglate 
după legi fixe şi naturale, că,aşadar, nu există nimic din tot ceea ce s-a 
numit voință liberă omenească sau dumnezeiască, nici din ceea ce s-a 
numit întâmplare”?! | 

Pragmatismul afirmă că necesitatea implică un lanţ cauzal infinit, 
iar libertatea un act previzibil, nou, nedeterminat cauzal, apare ca fiind 
principal nesatisfăcătoare. Libertatea umană nu este un dat, ci un rezultat 
care se cucereşte progresiv, prin acțiune umană, ceea ce înseamnă 
transformarea în fapt a alegerii şi a deciziei, cu ajutorul activității umane 
creatoare, care are drept efect cucerirea libertăţii înseşi. Recompusă din 
momentele sale, libertatea trebuie înțeleasă ca acţiune orientată prin care 
oamenii, în cunoştinţă de cauză aleg o situaţie din evantaiul de posibilităţi , 
în funcţie de nevoile şi aspiraţiile lor, dar în concordanță cu necesitatea 
obiectivă. 

În contextul analizelor noastre trebuie specificat faptul că 


problema libertăţii trebuie privită pe două planuri: 


2 J P, Sartre- Existenţialismul este un umanism, Editura G.Coşbuc, 
Bucureşti, 1994, pag 29 l 
?l V, Conta — Teoria fatalismului, Editura Librom Antet, Bucureşti 2001, 


pag 80 

- “ca libertate interioară, dobândită prin supremaţia 
rațiunii asupra biologicului, a voinţei puternice de a 
decide direcţia de acţiune şi de creaţie a personalităţii; 

- ca libertate exterioară, reală, constând în înfăptuirea şi 

întruparea idealurilor şi aspirațiilor care iau forma 
scopurilor realizate concret într-un bun cultural ce 
devine purtător material al valorii. Libertatea 
semnifică, astfel, raportul intim dintre material şi 
spiritual, dintre material şi social, dintre necesar şi 
întâmplător. | 

Libertatea de gândire şi cea reală nu presupun opoziţia categorică 
faţă de determinismul social şi natural, ci încadrarea în sfera lui. Libertatea 
este o alegere efectuată în urma unei cunoașteri profunde a lumii şi a eului, 
o deliberarea adâncă şi responsabilă, decizie, ce se înfăptuieşte printr-o 
acțiune concretă care pune personalitatea în relaţie cu ceilalți şi în funcție 
de aceştia, are loc înfăptuirea. Aceasta este o acţiune orientată spre binele 
colectivităţii, responsabilă, deoarece personalitatea creatoare pune mai 
presus de interesele sale pe cele ale celorlalți. 

Aşadar, libertatea se corelează cu  responsabilitatea, cu 
sentimentul răspunderii faţă de colectivitate şi, în cele din urmă, faţă de 
naţiune. Misiunea personalității este creaţia în numele valorilor umane 
universale, care îmbracă forma concretă a aspirațiilor colective naționale. 

Au apărut critici severe din partea filosofilor cu gândiri ateiste, Fr. 
Nietzsche afirmă că doctrina Jiberului arbitru a fost inventată pentru a se 
putea imputa fiecărui om o anumită vină, pentru a se putea găsi totdeauna 
vinovaţi. Puternic influențat de ideile lui Charles Darwin asupra selecției 
naturale Fr. Nietzsche tinde să vadă oamenii ca fiinţe biologice angajate 


într-o continuă luptă pentru supravieţuire, luptă în care ceea ce contează 

este energia, forța, vitalitatea; valorile creştine — mila, umilința, supunerea 
— au un rol negativ, demobilizator; ele slăbesc voinţa şi instinctul vital. 

Fr. Nietzsche afirmă că "Dumnezeu a murit!” , idee din care 
decurge şi incompatibilitatea creştinismului cu realitatea aspră a existenţei 
umane, văzută în termenii unui darwinism aplicat vieţii sociale. 

Antropologia filosofică transferă dezbaterea problemei libertăţii 
din sfera ontologiei generale, în sfera ontologiei umanului, a concepțiilor 
despre natura şi condiţia specifică omului. În loc de a interpreta voința 
umană ca pe un tip de forță, similară forțelor fizice din natură, dar 
acționând în interiorul personalităţii, Schopenhauer îşi propune să explice 
forţa şi instinctele ca pe nişte forme elementare ale unei voințe universale, 
care ar constitui însăşi esența profundă a tot ceea ce există. Lucrul în sine 
se identifică cu voinţa. Tot ceca ce există este, în fond, voința de a exista, 
care în natură se manifestă ca forţă (în lumea nevie) sau instinct (în lumea 
vie). Fenomenele se identifică cu reprezentările. Voința e primă şi 
originară, gândirea este ulterioară, este un simplu instrument al voinței. Ea 
poate doar examina natura motivelor implicate, dar nu poate determina 
voința însăşi, care este inaccesibilă, inscrutabilă şi impenetrabilă. Tabloul 
corect este deci următorul: omul voiește şi este ceea ce este prin voința sa; 
ulterior, prin cunoaştere se familiarizează cu propria sa fire. A. 
Schopenhauer afirmă: "omul este ceea ce este , odată pentru totdeauna, 
conforma naturii sale şi nu se poate schimba; el poate numai, ulterior să 
afle despre sine cum este şi ce este, omul nu poate vedea altceva decât 


vrea”? 


e Fr. Nietzsche — Știința veselă, Editura Pontica, Constanţa, 1993, pag 19 
B A. Schopenhauer- Lumea ca voinţă şi reprezentare, vol 1, Editura 
Moldova, Iaşi, 1995, pag 78 

Fr, Nietzsche critică fatalismul, "viaţa este voință de putere, eu 
sunt liber, el trebuie să se supună”.2 Există doar libertate, o libertate 
absolută. Noţiunile de cauză şi efect sunt simple ficțiuni convenţionale 
necesare descrierii uzuale şi înțelegerii reciproce. Ideile de cauză, 
succesiune necesară, lege, motiv, scop, constrângere sunt invenții ale 
omului şi în cele din urmă, parte dintr-o mitologie. 
= J.P. Sartre este de părere că orice »lucru care există s-a născut 
fără nici un motiv”,” aşadar, corelația libertăţii cu necesitatea dispare. 
Pentru ca un lucru să reprezinte o constrângere la adresa omului, el trebuie 
să constituie o ameninţare pentru acesta. Ameninţările la adresa libertăţii 
mele de voință, depind , până la urmă tot de mine, îmi aparțin, deoarece 
caracterul lor decurge din proiectele şi dorințele mele. Concluzia este că, 
nu există constrângeri exterioare , şi omul nu-și poate justifica actele de 
bază unor atari constrângeri: ” dacă sunt mobilizat într-un război, acest 
război este războiul meu, seamănă cu mine şi îl merit...Esențial nu este 
ceea ce s-a făcut dintr-un om , ci ceea ce face el din ceea ce s-a făcut din el; 
nu contează ce i se întâmplă unui om, ci cum răspunde el la ceea ce i se 
întâmplă.2€ 
Ideea că omul nu poate fi constrâns de împrejurări exterioare 
conduce la concluzia că el este, totdeauna şi pe deplin liber; el este 
totdeauna responsabil de actele sale, pe care nu le poate justifica, evocând 
constrângeri exterioare. Omul este condamnat la libertate, neputând 
nicicând elucida libertatea şi responsabilitatea sa, ideea că libertatea este 
un blestem şi totodată, unica sursă a măreției omeneşti. Întregul 
raţionament sartrian depinde de premisa că libertatea este pur şi simplu 


absenţa oricăror constrângeri exterioare. 


24Fr, Nietzsche — Dincolo de bine şi de rău, Editura Teora, Bucureşti, 1998, 
ag 197 
$s J.P.Sartre- Ființa şi neantul, Editura Paralela 45, Piteşti, 2005, pag 127 
26 Ibidem, pag 127 

Russell definea libertatea ca absența obstacolelor în realizarea 
dorințelor. 

Mai mulţi gânditori contemporani au subliniat faptul că libertatea 
nu poate fi redusă la aspectul negativ, absență a constrângerilor, căci ea 
implică şi o componentă pozitivă, constând în capacitatea de iniţiativă, | 
capacitatea de a crea şi de a alege. Libertatea umană poate fi anihilată şi de 
constrângeri interioare , nu numai de cele exterioare. 

Karl Jaspers afirma ” cât timp vor exista oameni, aceştia vor fi 
fiinţe care nu vor înceta să se cucerească pe ei înșiși”. Demnitatea omului 
este de a fi reprezentantul nedefinitului. Dacă omul este ceea ce este, 
aceasta se datoreşte faptului că el recunoaşte această demnitate în el însuşi 
şi la toţi ceilalți oameni. 

Martin Heidegger în Scrisoare despre umanism , desprinde 
accepţiunile acestui termen, precum şi modalităţile principale de abordare a 
umanismului. Umanism înseamnă ” a medita şi a te îngriji ca omul să fie 
uman şi nu neuman, inuman, adică în afara esenței sale, pentru că 
omenescul omului constă tocmai în esența omului.” Această esenţă este 
abordată în moduri diferite: În gândirea vechilor greci, omul îşi dobândeşte 
esența prin cultivarea şi formarea virtuţilor; în creştinism, omul este 
delimitat faţă de Dumnezeu, el este om ca fiu al Domnului, care se află în 
această lume doar într-un simplu popas în drumul către lumea de dincolo. 
Renaşterea opune omul uman, omului inuman al Evului Mediu. În marxism 
esența omului este identificată cu totalitatea relaţiilor sociale, prin 
umanism, conchide M. Heidegger se înţelege în general strădania ca omul 
să devină liber pentru omenescul lui, şi să-şi afle în aceasta demnitatea; 
atunci umanismul este diferit în funcţie de concepţia despre libertatea şi 


natura omului. 


” B, Russell — Problemele filosofiei, Editura BIC All, Bucureşti, 2004, pag 
65 

În cadrul diverselor doctrine politice utopice: socialiste, 
comuniste, constituite în cadrul secolului al XIX-lea, corelaţia libertate - 
-rațiune îmbracă forma principiului fundamental care afirmă că libertatea 
individuală nu se poate realiza decât într-o societate rațională bazată pe 
egalitate, echitate şi dirijare deliberată. Acest principiu conduce însă la o 
subordonare a idealului libertăţii față de idealul egalității şi echităţii, 
precum şi la o subordonare a societăţii față de stat; în loc de a sluji 
societatea, adaptându-se opțiunilor indivizilor şi grupurilor” sociale, 
rezolvând problemele lor sau cel puţin lăsându-i să-şi rezolve 
constrângerile fără constrângeri autoritare, statul dictează societăţii în 
numele misiunii superioare ce i se atribuie, aceea de a crea o organizare 
rațională, bazată pe egalitate. Această misiune poate servi drept justificare 
pentru încălcarea drepturilor şi libertăţilor individuale, pentru ignorarea 
intereselor particulare sau de grup; căci, se presupune, orice interese 
particulare pot şi trebuie să fie sacrificate în numele interesului general, pe 
care l-ar reprezenta o organizare socială ideală. Statul trebuie să 
concentreze puterea, care nu mai poate preveni abuzul de putere şi nici 
încălcarea libertății omului. 

Şi în alte concepții din secolul al XIX-lea corelaţia libertate — 
rațiune conduce la etatism, adică la subordonarea societății față de stat. 
G.W.F.Hegel afirmă că voința individuală a omului se identifică cu 
pasiunea subiectivă şi interesul particular, în timp ce statul reprezintă 
rațiunea obiectivă şi interesul general. Statul are misiunea de a satisface 
interesul general, cerințele raţiunii, individul trebuie să i se supună 
necondiţionat; libertatea sa nu poate fi nimic altceva decât libertatea pe 
care i-o acordă statul, căci statul este realizarea libertăţii. 

= De aici rezultă o minimalizare a drepturilor şi a libertăţilor 
individuale, ca şi o supraapreciere a statului. La G.W.F.Hegel există o 


mistică a statului, înțeles ca reprezentând ideea divină aşa cum se 

înfăţişează ea pe pământ. Mistica statului ( etatismul hegelian) combinată 
cu mistica voinței de putere ( Fr. Nietzsche) vor contribui în mare măsură 
la geneza ideologiilor fasciste. Plecând de la ideea că totul este voință de 
putere, că această voinţă era firească, sănătoasă şi binevenită, Fr. Nietzsche 
glorifică oamenii înzestrați cu voință puternică pe care îi consideră 
conducători înnăscuţi , care impun instinctiv o anumită ordine socială, 
nemaiavând nevoie de nici o justificare pentru ceea ce fac. Liber este 
numai conducătorul înnăscut, toţi ceilalți oameni devin sclavii săi. 

Etatismul are consecințe nefaste pentru libertatea umană atât în 
interpretarea fascistă cât şi cea utopică de tip socialist, comunist, el 
presupune sacrificarea libertăţilor individuale în numele unui bine general, 
situat într-un viitor nebulos şi acumularea unei puteri politice maxime, 
nelimitate, în mâinile conducerii executive supreme. 

Tocmai constatarea necesităţii de a limita puterea de stat a 
constituit punctul de plecare al unor concepţii politic radical opuse 
etatismului, concepții având cu totul alte implicaţii și efecte ; teoriile 
individualiste care îşi au originea timpurie în ideile iluminismului anglo — 
saxon şi care s-au dezvoltat cu precădere în cadrul gândirii britanice şi 
americane. 

În cadrul acestor teorii, scopul statului şi al conducerii politice nu 
este nici realizarea unui presupus Bine general, conform principiilor 
abstracte ale raţiunii, nici instaurarea unui sistem ideal de organizare 
socială bazat pe egalitate şi echitate; scopul este doar al apărării drepturilor 
şi libertăţilor individuale. Ca urmare, singurele constrângeri pe care le 
poate exercita statul sunt cele destinate apărării acestor drepturi şi libertăți; 
cum spune J. St. Mill, unul din cei mai importanţi reprezentanți ai 
individualismului, singurul scop în care puterea poate fi exercitată în mod 
drept asupra oricărui membru al unei comunităţi civilizate, împotriva 


voinţei sale, este acela de a preveni lezarea altor oameni. Cu alte cuvinte, o 

restrângere a libertăţii unui om este legitimă numai când, prin intermediul 
ei se previn alte încălcări mai mari, ale libertăţii oamenilor. Preocuparea 
gândirii liberale este aceea de a limita puterea de stat şi de a minimaliza 
constrângerile pentru a preveni abuzurile, încălcările libertății umane, nu 
societatea se subordonează statului, ci statul se subordonează societăţii, nu 
se sacrifică libertatea de dragul egalității şi echităţii, ci se sacrifică 
cerinţele de egalitate şi echitate pentru a menţine libertatea individuală. 
Istoria politică a secolului XX a dovedit importanța cerinței 
apărării drepturilor şi libertăţilor individuale, precum şi a cerinţei prevenirii 
abuzului de putere. Preocupările actuale pentru apărarea valorilor şi 
structurilor democratice, pentru asigurarea menţinerii controlului strict al 
societăţii, al indivizilor asupra puterii de stat, pentru eliminarea 
totalitarismului din viaţa politică se justifică prin convingerea că, aşa cum a 
arătat experiența tragică a contemporaneităţii, restrângerea şi anularea 
libertăţilor umane constituie cel mai mare pericol nu numai la adresa vieții 


omului în cadrul colectivităţii, ci şi la adresa vieţii internaţionale , a păcii. 

11.2. Conceptul de libertate în filosofia modernă 


11.2.1.Concepţii marcante ale filosofiei moderne 
11.2.1.1. Contextul istoric 
- La sfârşitul secolului al XV-lea , Europa este un spaţiu în plină 
mutație polităcă, economică şi socială. 

În Europa Occidentală, după dezastrul provocat de Războiul de o 
sută de ani, Franţa îşi regăseşte stabilitatea sub domnia lui Ludovic XI 
(1461-1483) şi regența fiicei sale, Anne de Beaujeu (1483-1492). Casa de 
Burgundia este distrusă, Carol temerarul pierzându-și viaţa în ianuarie 
1577. Singurele familii importante rămân cele de Bourbon şi d'Albret. 
Regatul , cu o populaţie în jur de 15 000 000 de locuitori, este statul 
curopean cel mai populat. 

În Anglia, autoritatea regală este stabilită de Henric VII Tudor 
după Războiul celor două roze, care au avut drept rezultat o slăbire 
considerabilă a familiilor Lancaster şi York. 

Spania trăieşte Reconquista, luptă ce cunoaşte apogeul cu 
cucerirea Granadei în 1492, moment care semnifică sfârșitul dominaţiei 
musulmane în partea meridională a peninsulei iberice. În timp ce 
Portugalia rămâne un regat independent, restul peninsulei iberice este 
unificat prin căsătoria Isabellei de Castilia cu Ferdinand de Aragon. În 
toată țara se organizează o puternică administraţie regală . 

În Europa Centrală şi Italia, Imperiul romano-german se compune 
din aproximativ 300 de principate, conduse de o putere temporală , dar şi 
spirituală, în cazul celor ce au în frunte principi-episcopi şi oraşe libere. 
Deşi partea nordică a Italiei este disputată de suveranii Franţei şi Spaniei, 
transformându-se de multe ori în câmp de luptă, ea exercită un indiscutabil 
primat artistic şi intelectual. Nordul se împarte în Comitatul de Savoia, 


Ducatul de Milan, Republicile Genovei şi Veneţiei. Florenţa este condusă 

de familia de Medici. Italia Centrală este ocupată de Statele pontificale, iar 
în sudul peninsulei se află regatul Neapolelui. Sicilia şi Sardinia sunt 
dependente de Spania din 1282, iar Corsica se află sub autoritatea Genovei. 
În Europa Orientală, Polonia , stat catolic, devine puternică sub 
dinastia lagellonilor. Ea controlează Marele Ducat al Lituaniei şi Prusia 
Orientală, aceasta din urmă după înfrângerea suferită de Cavalerii Teutoni. 
Slabiciunea sistemului polonez constă în alegerea suveranului de către o 
Dietă compusă numai din elemente aristocratice. 


Fiecare schimbare de domnie înseamnă tulburări , deci 
} 


instabilitate. 

Într-un astfel de context istoric , discuțiile privin libertatea şi 
responsabilitatea sunt extrem de diverse, şi îndreptate îndeosebi spre 
individ, şi spre relația individului cu statul. Demersul filosofic se 
îndepărtează treptat de corespondența dintre Providență şi Libertate, locul 


primordial fiind luat de actul specific uman, de alegere ... 


I.2.1.2. Iluminismul 

Emanciparea omului din oprimarea socială şi religioasă s-a 
petrecut începând cu secolul XVII. În aşa numita epocă a rațiunii, filosofia 
avea ca temă existența omului ca ființă înzestrată cu rațiune (René 
Descartes, cogito ergo sum, gândesc, deci exist). Din acest nou model. 
uman a rezultat şi întrebarea cum ar trebui să arate acea formă politică care - 
să combine libertatea individului cu ordinea publică în aşa fel încât să se 
evite oprimarea statală şi socială. În opera lui John Locke , Charles de 
Secondat Montesquieu şi Jean-Jacques Rousseau găsim răspunsuri diferite, 
orientate însă după acelaşi scop şi menite să răspundă la aceeaşi întrebare 


pe care am formulat-o mai sus. 

11.2.1.3. Cogito ergo sum: filosofia subiectivităţii 

René Descartes (1596-1650) a fost primul care a apelat la 
justificările moderne al filosofiei, în Medizaţiile metafizice . | 

Toate cunoştinţele dobândite ale oamenilor trebuie supuse unei 
examinări critice. Metoda prin care se efectuează această examinare este 
îndoiala, chestionarea pretenţiei de-a şti ceva anume, de a considera un 
lucru cert şi adevărat. Pe ce se bazează însă certitudinile şi adevărurile 
umane? La această întrebare încearcă să răspundă Descartes. 

Vom da un singur exemplu. Dacă susțin că cercul are patru 
colţuri, atunci am tot dreptul să contest veridicitatea acestei afirmaţii. Ceea 
ce nu poate fi contestat în această afirmaţie a mea este faptul că cu însumi 
am susținut acest lucru. Că Eul, persoana care a făcut această afirmaţie, 
indiferent cât de adevărată sau falsă ar fi ea, este sursa şi motivul tuturor 
afirmațiilor şi astfel şi sursa şi motivul certitudinii şi a incertitudinii, a 
adevărului şi neadevărului. Astfel se descoperă sursa, fundamentul de 
neclintit al întregii cunoaşteri: certitudinea Eului care gândeşte. Această 
certitudine, conştiinţa de sine a propriei persoane care gândeşte şi cunoaşte 
este — conform lui Descartes — incontestabilă; pentru că ea este baza, 
condiţia care face posibilă îndoială. "Gândesc, deci exist” (cogito, ergo 
suni) este principiul pe care se sprijină întreaga cunoaştere umană şi prin 
aceasta, şi filosofia. 

Metoda aplicată de noua filosofie este întoarcerea privirii omului 
către sine însuşi, măsurarea propriilor capacităţi, pentru a fixa limitele 
dintre ceea ce poate fi atins şi ceea ce nu poate fi atins, un procedeu numit 
o intoarcere la sine. 

Eul, ființă rațională, se află la baza întregii cunoașteri. Această 


calitate a eului poartă denumirea latină de sub-iecrum. Filosofia modernă, 

care pleacă de la premisa existenței Eului ca bază a cunoaşterii poate fi 
astfel pe drept numită filosofia subiectivităţii. 

La Descartes, filosofia teoretică, metafizica, se află în centrul 
atenţiei. Noua filosofie a subiectivității vizează însă şi filosofia practică. 
Omul ca Eu, înzestrat cu introspecţie şi cu posibilitatea de evaluare a 
propriilor capacităţi, va servi ca sursă de inspiraţie şi pentru filosofia 
practică şi politică. 

Filosofia politică a subiectivităţii se concentrează pe oameni, 
întrebând de ce au aceştia nevoie să-şi reglementeze statal convieţuirea. Ea 
răspunde la această întrebare cu un experiment. Ea ignoră tot ceea ce omul 
datorează convieţuirii statale, plasându-l într-o stare fără stat, într-o stare 
naturală „În această stare, omul se eliberează de toate constrângerile 
statale; aici îşi poate demonstra adevărata esenţă, tendința de auto- 
prezervare. În calitatea lor de fiinţe care se auto-prezervă, oamenii sunt cu 
toții egali. 

Spre deosebire de Aristotel, care pretindea că există o inegalitate 
naturală între oameni şi care stipula egalitatea dintre cetăţenii aceluiaşi stat, 
modernitatea susține că toți oamenii sunt egali de la natură; faptul că 
indivizii nu dispun de puteri fizice şi intelectuale egale nu schimbă cu 
nimic din această egalitate de principiu a vieţii, presupusă de tendința 
omului de a se auto-prezerva. Dacă însă oamenii tind nelimitat să-şi 
asigure şi optimizeze această auto-prezervare, concurenţa îi va conduce 
într-o stare nesigură şi periculoasă. Ei se vor vedea nevoiţi să limiteze 
această tendință stabilindu-şi reciproc granițe, pentru a crea o stare de 
siguranță şi de pace: starea statală. 

Punctul de plecare în crearea statului este aşadar o determinare 
umană, auto-prezervarea aflându-se însă pe primul loc. În funcţie de cum 
apare un om, dacă el este considerat în mod pesimist, ca o persoană 


agresivă, sau în mod optimist, ca o ființă sociabilă, aşa apare şi concepţia 

despre stat. În toate cazurile însă, statul are datoria să menţină şi să impună 
acordurile odată încheiate, chiar şi prin forță fizică. Antropologia pesimistă 
vede statul ca pe o structură dotată cu puteri nelimitate. Antropologia 
optimistă se bazează pe încrederea acordată de cetăţeni statului, care îi 
conduce în mod drept, astfel încât nu este nevoie decât un minimum de 
stat. | 

Filosofia politică a . subiectivității pleacă de la premisa 
determinării omului, de la o antropologie politică. Aceasta motivează 
necesitatea existenței statului ca garant al siguranţei auto-prezervării, ca 
garant al convieţuirii paşnice, gradul de înzestrare a statului cu putere 
depinzând direct de principiile antropologice. 

Dacă Aristotel definise scopul statului ca fiind o viață bună pentru 
oameni, modernitatea vede ca ţel al convieţuirii în forma organizată statală 
garantarea  auto-prezervării individuale, garantarea păcii. Această 
garantare a păcii constituie elementul de bază care oferă legitimitate 
statului în epoca modernă: mai întâi garantarea păcii în interior, în timp ce 


garantarea păcii în exterior cade în competența statelor. 


11.2.1.4, John Locke (1632-1704) 

Lucrarea cea mai importantă a lui John Locke, Eseu asupra 
intelectului omenesc , a pus bazele empirismului englez. În filosofia 
politică, cu ajutorul lucrării Două tratate despre guvernare, J.Locke a 
devenit întemeietorul filosofiei politice liberale, de mare succes în Anglia 
şi în Statele Unite ale Americii. Influenţa lui J. Locke asupra filosofiei 
politice a secolelor de după el a fost enormă. Ideile sale despre limitarea şi 
controlarea puterii , despre importanța proprietăţii private l-au transformat 
pe Locke în antemergătorul democraţiei liberale, chiar dacă acest concept 


cra cu totul necunoscut în epoca sa. 

11.2.1.5. Charles Louis de Secondat Montesquieu ( 1 689-1 755) 

Despre spiritul legilor, este lucrarea în care Montesquieu .a 
dezvoltat o teorie antropologico-sociologico-istorică care descria cele (rci. 
forme statale : republica, monarhia şi despotismul. 
| Montesquieu considera Anglia statul ideal atunci când scria că 
` aceasta este o ”naţiune..., care are ca scop direct al Constituţiei, libertatea 
politică”. Despotismul este cea mai rea dintre formele de stat, cea mai 
bună ar fi structura liberală, în care cetăţenii au dreptul să facă tot ce le 
permitea legea. Filosoful francez, atrage însă ateni că şi în cadrul acestei 
democraţii această libertate ar putea fi periclitată. Omul are tendința să 
abuzeze de putere- în acest punct el este de acord cu John Locke, acest 
lucru trebuind evitat prin separaţia puterii şi controlarea acesteia. 

Cugetările lui Montesquieu au influențat puternic Constituţia 
Statelor Unite ale Americii, marcând în mod decisiv dezvoltarea statului 


constituțional modern în perioada ce a urmat Revoluţiei Franceze. 


1[.2.1.6. Contractul social :Jean Jaques Rousseau (1712- 
1778) şi Thomas Hobbes (1588-1679) 

| În opera Contractul social, statul este văzut ca o asociere 

voluntară a voinţelor individuale într-o voinţă generală ; suveranitatea 

vine astfel de la popor. Cu totul, ].J.Rousseau a anunţat cele ce aveau să fie 

exprimate de epoca romantică, el a fost însă şi un pregătitor al Revoluţiei 

Franceze şi al democraţiei, influențând foarte mult pedagogia modernă. 

În filosofia politică, J.J.Rousseau este considerat reprezentantul 
numărul unu al teoriei democratice a identităţii şi a democrației directe. 
Teoriile sale politice se sprijină pe premisa că omul este de la natură bun şi 
că de aceea ar trebui să ţină cont de virtuțile sale atunci când se implică în 
afaceri publice. Societatea umană este cea care îl împiedică pe om să se 


comporte aşa cum i-a fost dat, omul s-a înstrăinat de sine din pricina 

societăţii, a instituţiilor şi convențiilor acesteia. Rousseau nu se deserveşte 
direct de noţiunea promovată de Hegel şi popularizată de marxism, a 
înstrăinării, totuşi ideea provine de la el. Prin scrierile sale politice, 
Rousseau dorea să creeze o ordine în care să domnească libertatea, 
egalitatea şi dreptatea. 

Rousseau şi-a imaginat o ordine bazată pe un pact social. Toţi 
oamenii semnează un pact să le ofere siguranță, şi, pentru că fiecare 
semnează acest pact în mod liber, toți oamenii fiind egali, nimeni nu este 
dezavantajat. Oamenii se supun conducerii supreme ale unei voințe 
generale; acest lucru se numeşte "reprezentarea unor interese speciale”, iar 
statul trebuie să îi supună pe aceşti oameni la tot felul de constrângeri, ba 
chiar să îi condamne la moarte, pentru a oprima această voință particulară. 

Partidele, sindicatele şi celelalte tipuri de asociaţii nu pot intra 
asfel deloc în schema gândită de Rousseau. Oamenii trebuie la nevoie 
forțați să-şi dorească ceea ce este bine şi corect, ei nerecunoscând 
întotdeauna aceste lucruri. Ei trebuie să supună rațiunii judecăţile lor, 
pentru ca din opinia generală să se poată naşte o cooperare generală. 
Ordinea ideală, în ceca ce îl privea pe Rousseau, era democraţia directă, 
lipsită de principiile reprezentării şi ale separării puterilor, pe care le 
considera neliberale. Această concepție a fost îndelung contestată în zilele 
noastre. Pe de o parte, omul liber este somat să se supună unei legi pe care 
singur a creat-o, iar pe cealaltă parte, cetățeanul unui stat creat după 
viziunea lui Rousseau poate fi manipulat cu totul de către acesta, fiind 
direcționat în sensul adoptării unei atitudini corecte. Până aici am rezumat 
condiţiile libertăţii la Rousseau, teoria lui despre libertate este detaliată pe 
parcursul celorlalte capitole. 

Leviathan-ul lui Hobbes este abecedarul filosofiei statale 


moderne. Pentru că în natură domneşte "războiul fiecăruia cu toți ceilalți”, 

oamenii încheie un contract şi îşi transferă puterea în competența statului, a 


cărui legitimitate constă în datoria de a garanta securitatea. 


11.2.1.7. Edmund Burke (1729-1797) 

În lucrarea Reflecţii despre revoluția franceză , E.Burke s-a impus 
pentru un stat organic, opus statului creat în mod artificial, devenind astfel 
iniţiatorul teoriilor statale conservatoare ale epocii moderne. Burke pleca 
de la premisa exostenței unui stat fundamentat pe istorie, pe tradiţie şi 
obiceiuri specifice. Ordinea politică devenea astfel o expresie a acestor 
valori, având nevoie de ele pentru a se putea legitima. În acest sdiiin a 
apelat la conceptul de prejudecată, în sensul de noțiune valorică ce trebuie 
să existe în fiecare societate şi care se reflectă în simbolurile, 
comportamentelor şi instituţiile statului. Aceste prejudecăţi făceau ca 
virtuțile omului să devină un mod de viaţă. 

În afara statului nu poate exista nici libertate şi nici drepturi. Doar 
statul, ca reprezentare a ordinii valorice moştenite, poate garanta libertatea 
oamenilor. Scopul statului este, în opinia lui Burke, de a spori utilitatea 
cetăţenilor săi. Societatea reprezintă baza unei ordini, Burke refuză orice 
fel de schimbări radicale, spiritul inovator este o trăsătură a personalităţii 


mediocre şi limitate. 


112.2. Problemele fundamentale ale filosofiei politice moderne 
II.2.2.1. Apariţia statului 
Problema fundamentală cu care se confruntă filosofia politică a 
epocii noastre este devenirea statului modern. Fireşte că această formulă 
este prea teleologică pentru a descrie cu precizie situația istorică. Ea 
sugerează că statul modern a constituit momentul final necesar al evoluției 


normale din istoria universală, chiar dacă el a apărut ca rezultat al unor 

constelații specific europene, fiind exportat din Europa în întreaga lume. 
Statul nu este nici rezultatul necesar al istoriei, ci unul la care au existat 
alternative atât teoretice cât şi practice. Aceste alternative sunt importante 
pentru filosofia politică, chiar dacă şi acestea pot servi procesului 
fundamental al creşterii autorității statale în sensul principiului 
eteropenităţii scopurilor. Creşterea autorității statale, această formulă 
desemnează şi ea un proces direcționat, dar nu şi unul al cărui rezultat este 
deja stabilit. În primul rând este vorba de faptul că din diversitatea de 
forme de conducere caracteristice pentru evul mediu, s-au cristalizat 
persoane ba beneficiau de unele poziții superioare care au început să 
acumuleze puterea, cu ajutorul căreia ei au reușit - cu mai mult sau mai 
puţin succes - să monopolizeze funcţiile de conducere. 

Aceste poziții-cheie erau de cele mai multe ori de ordin 
monarhic, ceea ce a atras şi consolidarea monarhiei şi evoluția 
acesteia în direcţia aşa numitului absolutism, acesta devenind 


subiectul principal al istoriei acestei perioade. 


11,2.2.2. Contractul social 

Dar cum se produce trecerea de la starea naturală la cea 
statală? Filosofia politică modernă răspunde într-un glas: prin 
încheierea unui contract. În acest contract libertatea nelimitată de 
auto-prezervare a individului este limitată astfel încât să poată exista 
libertatea individuală a tuturor oamenilor care conviețuiesc în pace. 
Toţi trebuie să renunţe la dreptul său ncîngrădit, să accepte aceste 
limitări, primind în schimb garanţia securităţii şi a unei conviețuiri 
paşnice. Toţi oamenii au dreptul natural la auto-prezervare. Acest 
drept nu le poate fi negat, pentru că acest lucru ar însemna însăşi 
negarea existenţei. Acest drept poate fi însă limitat, pentru ca 


drepturile inalienabile ale tuturor oamenilor să poată exista. Aceste 

limitări sunt codificate sub forma unor legi. Omul are de la natură 
drepturi inalienabile, nu există însă şi o lege naturală; pentru că 
legea, presupune o limitare a libertăţilor, se sprijină pe un acord liber” 
şi egal, pe scurt — pe un contract. 

În starea naturală, toți oamenii tind să-și asigure în modul 
cel mai optim funcția de auto-prezervare, ceea ce duce la conflicte, 
pentru că fiecare nu-şi apără decât propria poziţie. Oamenii nu pot 
să îşi soluţioneze conflictele în mod direct. De aceea, ei sunt nevoiţi 


să convină asupra celor ce urmează: 


- în primul rând asupra regulilor generale de 
soluționare a conflictelor, asupra legilor; 

- în al doilea rând asupra unei instanțe neutre, 
care poate da un verdict neutru, care are în 
vedere părțile conflictuale 

În epoca modernă, originile statului au fost explicate cu 

ajutorul modelului juridic: Statul este înființat ca o putere neutră 
care soluţionează conflicte, garantând astfel o conviețuire paşnică. 
Sunt necesare astfel două condiţii: pe de o parte, Supremațiape de 
altă parte, supremaţia legii trebuie să fie ancorată prin înființarea 
unei instituții care monopolizează justiția cu dreptul rezervat de a 
apela la mijloace de violență fizică. Acestei instituţii îi revine 
sarcina de a garanta că deciziile judecătoreşti se sprijină pe legile 
existente; de aceea ea are nevoie de mijloace violente. Structura 
modernă a statului trebuie să fie prin urmare o structură juridică: 
filosofia politică se transformă astfel în ştiinţe juridice, statul 
legitim, legitimat raţional, este un star de drept. 

Constituirea statului pe baza unui tratat se sprijină pe două acte 


juridice. În starea naturală domneşte haosul social, care nu se supune nici 

unei reguli ordonatoare. De aceea, oamenii trebuie să fie de acord să ` 
trăiască într-o comunitate care este reglementată de legi. Ei trebuie să 
încheie un pact de asociere (pactum unionis), prin care să se unească într-o 
structură politică. Dar acesta nu este de ajuns. Ei mai trebuie să înființeze 
şi o putere statală care să vegheze la respectarea legilor şi care să le 
impună pe acestea. Acest pact de asociere trebuie să fie urmat de un pact 
de supunere (pactum subiectionis), menit să îl completeze. Este greu să 
explicăm acum care sunt relaţiile dintre aceste două pacte, în istoria 
filosofiei politice moderne fiind propuse diferite modele, de la modelele 
care subliniau importanța supunerii la cele care o accentuau pe cea a 
asocierii, de la cele care propuneau un stat mai degrabă autoritar la cele 
care propuneau unul mai degrabă democratic. 
11.2.2.3. Rădăcinile filosofiei politice moderne 
Conflictele de durată din Anglia au dus la o împletire la 


Hobbes a teoriilor cu privire la încheierea acestora cu noua ştiinţă; 


O primă reacție la creşterea puterii politice o are 
Machiavelli, care oferă o nouă analiză a comportamentelor politice. 
Teoria politică era prin tradiție o ramură a eticii. Ea devine însă 
acum o teorie a structurilor de conducere, caracterizată prin utilitate, 
o utilitate care serveşte şi legitimării unor politici care păreau, după 
criteriile de până atunci, imorale. În acelaşi timp însă, umaniştii 
reiterează etica politică tradiţională prin impulsionarea morală a 
ideilor reformatoare, a căror raționalitate remarcabilă a fost 
demonstrată teoretic pentru prima dată, împreună cu radicalitatea 
proiectelor utopice, de Dialectica Iluminismului. Cel de-al treilea 
impuls a venit din partea Reformei, mai puțin însă motivat de 
teologie ci de necesitatea practică de a apăra noua credință în fața 
monarhilor ancorați în vechea tradiție religioasă. Astfel s-au născut 
ideile despre rezistență şi despre suveranitatea poporului. Conflictele 
interconfesionale şi crizele sociale au luat însă asemenea proporții 

) 


încât puternicul stat s-a dovedit a fi singura scăpare. 


Iluminismul secolului XVIII a provocat mai apoi intensificarea unor noi 
impulsuri. Politica avea în continuare justificări meta-politice, criteriile 
natură şi rațiune nu erau deloc noi, dar urmau a fi aplicate în contexte ce- 
excludeau amestecul transcedentalului. Binele comunității rămânea scopul 
suprem, acesta nu mai culmina în mântuirea de dincolo de moarte, ci în 
fericirea de pe timpul vieţii. Astfel, rațiunea capătă un avânt emancipator şi - 


umanitar; libertatea şi autodeterminarea devin laitmotive. 


11.2.2.4.Revoluţia Franceză a fost cel mai important 
eveniment politic din istoria Europei moderne. Pentru unii, ea a fost 
o nenorocire, pentru alţii, un îndemn la acțiune. Pentru toți ea a 
însemnat reconsiderarea poziţiilor lor. 
Universul statelor europene din cea de-a doua jumătate a 
“secolului XVIII era deosebit de eterogen. În Anglia era la putere 
încă de pe vremea Glorious Revolution (1688) monarhia 
parlamentară, care se afla pe drumul cel mai bun spre democraţie. 
Franţa de dinainte de Revoluţie era un stat absolutist cu o economie 
mercantilă şi agrară. 
În statele germane, populaţia din mediul rural era de cele 
mai multe ori dependentă de principii feudali şi marii latifundiari, la 
conducerea supremă aflându-se un rege. Aşadar nu trebuie să ne 
mire faptul că soluţiile găsite la problemele ce măcinau fiecare stat 


în parte au fost foarte diferite. 


112.2.5. Constituţia americană 
Teoriile cu privire la stat şi societate din secolele XVII şi 
XVIII au încurajat şi fundamentat teoretic — în ciuda paradoxurilor 


pe care le conţineau — apariția mişcărilor democratice. Aceste teorii 

s-au repăsit mai întâi în Declarația de Independenţă americană de la 
4 iulie 1776. Thomas Jefferson (1743 - 1826), care avea să devină 
mai târziu preşedintele SUA, a formulat această Declaraţie de 
Independenţă pe baza cugetărilor lui John Locke. Ideea că nu poate 
exista o conducere care să nu fie încuviințată de popor a devenit 
elementul de bază al Constituţiei SUA de la 1787/91. 

Ideea drepturilor fundamentale s-a născut din filosofia 
dreptului natural a secolelor XVII şi XVIII. De la John Locke, 
concepția despre autonomia fundamentată pe tradiţii şi despre 
valoarea individului s-a transformat într-o revendicare care viza 
constituirea unei sfere juridice şi de libertate independentă de 
autoritatea statală. Parlamentul britanic impusese încă din 1679, prin 
adoptarea Habeas Corpus, protejarea libertăţii individului faţă de 
abuzurile statului. Următoarele momente decisive din istoria 
implementării acestor principii au fost Declaration of Rights din 
Marea Britanie (1689), Declarația de Independenţă americană 
(1776), Constituţia Statelor Unite ale Americii (1787/91) Şi 
Declaraţia Drepturilor Omului şi ale Cetăţeanului, anunţată de 


Adunarea Naţională franceză (1789). 


11,2.2.6. Declaraţia drepturilor omului şi ale cetățeanului 
Declaraţia drepturilor omului şi ale cetățeanului a fost 
scrisă la îndemnul lui Lafayette (1757 - 1834), comandantul gărzii 
naţionale, devenit foarte popular în urma participării sale la 
Războiul de Independenţă din America. Această declaraţie este unul 
dintre cele mai importante documente care au influențat teoriile 


liberale şi democratice ale secolelor XIX şi XX.Aceasta cuprinde: 


- Drepturi ale omului, care revin de pe urma calității 


sale de fiinţă umană, 

- „ Drepturi ale cetățeanului, care revin de pe urma 

apartenenţei sale la un stat. 

Dacă încercăm să împărțim drepturile fundamentale după 
conţinutul lor, vom vedea că există trei categorii: . 

l. Libertăţile sau drepturile fundamentale liberale ca drepturi 
subiective formulate negativ. Ele conferă omului dreptul să interzică 
statului să intervină în sfera sa privată. | 

2. Drepturile cetăţeneşti sau drepturile fundamentale 
politice ca drepturi subiective formulate pozitiv. Acestea garantează 
omului dreptul de a participa la viaţa comunitară (dreptul de a fi 
cetățean cu drept de vot activ şi pasiv, dreptul de a accede la funcţii 
publice). 

3. Drepturile privind performanța sau drepturile fundamentale 
sociale ca drepturi subiective rezultate din dezvoltarea de la statul de drept 
liberal la statul social. Printre acestea se numără dreptul de participare la 
progresul economic și social (de exemplu dieptul la muncă şi la remunerare 


corectă, dreptul la asistență publică în caz de necesitate, dreptul la locuință). 


Drepturile fundamentale s-au încetățenit astăzi în multe documente 
naționale şi internaţionale ca drepturi pozitive. (...) În zilele noastre s-au 
impus "Declaraţia Universală a Drepturilor Omului", proclamată de 
Organizaţia Naţiunilor Unite în anul 1948 şi "Convenţia (europeană) cu 
privire la protecția drepturilor omului şi a libertăților fundamentale” din 
1950. Garantarea drepturilor fundamentale prevăzută în aceste documente 
este un lucru, iar realizarea efectivă a prevederilor în cadrul internaţional 
este cu totul altul. S-a dovedit în nenumărate rânduri că drepturile 
popoarelor nu impun sancţiuni cu adevărat eficiente împotriva actelor care 


vin să lezeze drepturile omului.?*% 


O ME IONI 
* Benjanim Constant, Op.cit. 

Idealul Renaşterii îl găsim descris în chip pitoresc din utopia unui 
literat al Renaşterii, Rabelais, în Mănăstirea din Theleme pe frontispiciul 
căreia stă scris ” fă tot ce vrei”. Aşadar idealul Renaşterii este libertatea 
față de autorităţile tradiţionale, libertatea în ştiinţă, în artă, în viaţa morală, 
dezvoltarea omului întreg, ca suflet şi corp, împotriva idealului medieval 
ascetic, care dezvolta numai spiritul şi mortifica trupul. Viaţa pământească 
începe a fi preţuită în sine, ca un bun, ca o valoare intrinsecă, nu ca o 
pregătire pentru viaţa de dincolo, scriitorul râvneşte gloria pământească, nu 
mântuirea veşnică a sufletului. 

Omul care îngenunchiat umilit şi neputincios în faţa altarului, 
simte că este o fiinţă în carne şi oase, că are instincte, sădite în el de natură, 
pe care biserica căutase în zadar, să le înăbuşe, dar pe care în bună parte 
izbutise să le disciplineze, simte, în sfârşit, că el poate să se călăuzească 
singur prin lumina raţiunii naturale, nu a inspiraţiei supranaturale. De aceea 
, Renaşterea, liberatoare a omului, a fost numită şi Umanism, iar literaturile 
clasice, care contribuiau la dezvoltarea omului, ”umanitare”, adică 
elementele intelectuale trebuitoare a oricărui om, pentru a fi într-adevăr 
om. Semnificativ este îndeosebi titlul unei opere a lui Pico della Mirandola, 
Despre demnitatea omului, de care Biserica nu ținea seama. 

Omul Renaşterii, aşa cum ni-l descrie Jacob Burckhardt, este 
omul instinctelor puternice, aventurierul, exploratorul, condotierul, omul 
problematic care nu se sfieşte a se socoti ca un product al Pământului, al 
naturii, nu al etericului cer, omul păgân şi demoniac, îmbătat de 
frumuseţile realității şi târât de năzuințele libere ale vieţii. Ştiinţa oferă 
omului liberat mijloacele de a-şi croi soarta pe lume numai prin propriile 
sale forţe, îi conferă libertate de alegere şi mai ales, de acțiune. 

Renaşterea începe printr-o reproducere şi o nouă înțelegere a 
sistemelor antice, o reproducere care urmăreşte mai puţin originalitatea 


creatoare , cât afirmarea unei atitudini de liberare intelectuală. Principala 

diferență dintre concepţiile antice şi cele moderne cu privire la libertate 
rezidă tocmai în convingerea noastră că omul este mai mult decât cetăţean 
al unui stat. 

În comunităţile-oraşe din Antichitate, libertatea nu era exprimată 
prin opoziţia față de puterea statului — pentru că statul nu exista - „ci prin 
participarea la exercitarea colectivă a puterii. Însă, din moment ce avem un 
stat care este distinct şi superior societăţii, problema se schimbă, iar o 
putere poate să fie a poporului numai dacă este luată de la stat. Oricât 
respect am avea pentru individul ca persoană ( şi chiar dacă îi acordăm o 
foarte mică importanță), realitatea rămâne aceea că macrodemocraţia 
modernă ridică- această problemă. Grecii puteau fi liberi, în felul lor, 
pornind de la polis pentru a ajunge la polites. Atunci când polisul este 
înlocuit de megapolis, putem rămâne liberi munai dacă pornim de la 
cetățean, numai dacă statul derivă din cetățean. Așadar, a revendica ” 
libertatea antichităţii” înseamnă a revendica, fie şi în mod necugetat, lipsa 
libertăţii. 

Libertate şi lege 

Separarea problemei specifice libertăţii politice de speculaţiile cu 
caracter general asupra naturii adevăratei libertăţi este dificil de realizat 
pentru că , după cum spunea Acton "nici un obstacol nu a fost atât de 
constant sau atât de greu de depăşit ca incertitudinea şi confuzia privitoare 
la natura adevăratei libertăţi”. Trebuie să analizăm contextele în care putem 
vorbi de obicei despre libertate psihologică, intelectuală, morală, socială, - 
economică sau legală. | 

John Locke descrie , în Eseu cu privire la înțelegerea umană, 
libertatea ca acţionând sub influenţa sinelui, iar în Tratat despre guvernare, 
defineşte libertatea ca nefiind supusă voinței arbitrare, nesigure, 


inconstante şi necunoscute a unei alte persoane. 

Spinoza spunea că libertatea e perfecta raționalitate, Leibniz o 
definea ca spontaneitatea inteligenței, Kant o considera autonomie, iar 
Hegel o vedea ca acceptarea necesităţii, dar cel mai interesant punct de 
vedere este exprimat de Benedetto Croce, "expansiune permanentă a 
vieţii”. 

Expresia Eu sunt liber să..., poate avea sensuri diferite sau poate | 
fi clasificată în trei etape. Ea poate însemna: ind 

=- eu am posibilitatea ... 

- eu aş putea să ... 

- euam puterea să... 

În primul sens, libertatea presupune personalitatea, în al doilea, 
capacitatea; iar în al treilea sens, ea necesită alte condiții ( materiale sau de 
altă natură) care să o susțină . 

Libertatea ca permisiune şi libertatea în sensul de capacitate se 
află în strânsă legătură, de vreme ce permisiunea fără posibilitate şi 
posibilitatea fără permisiune sunt la fel de inutile. Cu toate acestea, nu 
trebuie să le confundăm, deoarece nici unul dintre aceste tipuri de libertate 
nu poate acoperi ambele accepții. Anumite tipuri de libertăţi sunt destinate 
în mod principal creării. condiţiilor permisive ale libertăţii. Libertatea 
politică este o astfel de libertate, iar adeseori — şi libertatea juridică şi cea 
economică. În alte contexte, accentul cade în principal, dacă nu exclusiv, 
pe sursele și resursele libertăţii -ale libertăţii în sensul de capacitate. Este 
mai ales cazul abordării filosofice a problemei libertăţii şi a noțiunilor de 
libertate psihologică și intelectuală. 

Distincția dintre eu aş putea şi eu pot corespunde deosebirii dintre 
sfera exterioară şi cea interioară a libertăţii. Atunci când suntem interesați 
de exteriorizarea libertăţii, adică de libera acţiune , libertatea ia forma 
permisiunii. Când, pe de altă parte , nu se pune problema libertății 


exterioare, atunci avem de-a face cu sensul de capacitate. Termeni că 

independenţă, protecţie şi acţiune sunt utilizați în general pentru a indica 
libertatea exterioară, în timp ce termenii autonomie, împlinire de sine şi 
voință, se referă de obicei la libertatea ce există în interiore hominis. În 
concluzie, putem afirma că libertatea politică nu este o libertate interioară, 
ci o libertate relațională şi instrumentală al cărei scop principal este crearea 
contextului libertăţii, a condiţiilor pentru libertate. 

Cranston remarca faptul că termenul libertate prezintă cel mai 
redus grad de ambiguitate, din punct de vedere politic, în perioadele de 
opresiune centralizată”. 

Hobbes și englezii din vremea sa ştiau cât de riscantă poate fi 
viaţa. lar Hobbes susținea că se bazează pe sensul atribuit în general ` 
termenului în Anglia, atunci când scria: "Libertatea sau dreptul de a fi liber 
semnifică, în mod concret, absența...impedimentelor externe asupra 
mișcării”. Majoritatea autorilor subliniază, în cazul libertăţii , marea 
varietate de sensuri. Dar, dacă libertatea politică este despărțită de celelalte 
forme de libertate, continuitatea şi persistența sensului acesteia sunt 
izbitoare în decursul timpului. Oriunde statul se materializează ca o entitate 
supraordonată şi oriunde individul occidental îşi revendică dreptul la 
libertate, el înțelege de fapt ceea ce spunea Hobbes: absența interdicţiilor 
externe, înlăturarea constrângerilor exterioare, minimalizarea dependenţei 
coercitive. Cu alte cuvinte, libertatea politică reprezintă în mod special 
libertatea față de, nu libertatea de a... Obişnuim să o numim /ibertate 
negativă, însă, de vreme ce această afirmaţie dobândeşte cu ușurință un 
sens depreciativ şi contribuie la prezentarea libertăţii politice în sensul de 
libertate de rang inferior, aş prefera să spunem, mai exact, că aceasta este o 
libertate defensivă sau protectivă. 

Nu trebuie să invocăm filosofiile monadice sau atomiste despre 
om pentru a explica de ce libertatea tinde să fie înțeleasă permanent — mai 


ales când opresiunea este din ce în ce mai mare — ca libertate față de, ca o 

libertate defensivă. Ceea ce este cu adevărat important este că problema 
libertăţii politice apare doar în contextul relației dintre cetățean şi stat din 
perspectiva cetățeanului. Dacă luăm în considerare această relaţie din 
perspectiva statului, rezultă că nu ne mai interesează problema libertăţii 
politice. Când afirmăm că statul are libertatea de a ...ne referim la o 
putere discreționară. Statul tiranic este liber să conducă după propria 
dorință, iar aceasta înseamnă că îşi privează supuşii de libertăţile lor. Cu 
siguranță, absența impedimentelor exterioare despre care vorbea Hobbes 
nu trebuie luată în sens literal; astfel, sugerează revendicări anarhice. 
Absența restricţiilor nu înseamnă eliminarea tuturor restricțiilor. Pretindem 
de la libertatea politică protecția față de puterea nelimitată ( absolută) şi 
arbitrară. Prin situaţie de libertate înțelegem o situaţie de protecție care 
permite :guvernanților să se opună eficient abuzurilor de putere ale 
guvernanţilor. 

Când termenul libertate este utilizat generic, se urmăreşte în 
general libertatea de opțiune. Însă şi libertatea de opţiune este o chestiune 
ce mai trebuie analizată. Pentru că libertatea de opţiune nu este o libertate 
relațională, ea nu face decât să confrunte un actant cu alternativele unui 
curs de acţiune. Libertatea politică este, în schimb, o libertate relațională, 
ea apare în cazul acelor actanți sociali ale căror libertăţi trebuie să coexiste 
reciproc. 

Jean Jeaques Rousseau nu prezenta o concepție nouă despre 
libertate. Îi făcea plăcere să îşi contrazică în toate aspectele contemporanii, 
dar nu şi în acest punct: concepția legalistă asupra libertăţii care îşi găsise 
noi resurse şi sprijin în drepturile naturale ale revirimentului legii naturale 
din secolul al XVII-lea şi al XVIII-lea. Rousseau nu se pândise niciodată la 
eliberarea omului prin intermediul suveranității poporului, aşa cum afirmă 
mulţi dintre adepții săi contemporani. Afirmația potrivit căreia libertatea 


este întemeiată de lege şi prin lege ăşi găseşte în Rousseau în cel mai bun 

caz suporterul cel mai intransigent. Rousseau era atât de ferm în această 
privință, încât nu putea accepta nici măcar concepere legislativă a legii în 
interiorul unei structuri constituționale ( aşa cum a fost -propusă de 
Montesquieu), deoarece această soluţie permitea modificarea legilor, în 
vreme ce Rousseau dorea o Lege fundamentală imuabilă. 

A vorbit vreodată Rousseau de libertatea ca autonomie? Într- 
adevăr, în Contractul social el face următoarea afirmaţie: "Supunerea în- 
faţa legilor pe care singuri le-am impus este o formă de libertate”? Dar 
atunci când declara că toţi sunt liberi deoarece, supunându-se legilor pe 
care singuri şi le-au creat, ei ascultă de propria voință, Rousseau nu vorbea 
în nici un caz de autonomia pe care astăzi o considerăm a fi descoperirea 
sa. În primul rând, Rousseau raporta ideea sa despre autonomie la ideea de 
contract, adică la ipoteza unui pact iniţial în care, la modul ideal, fiecare 
parte implicată în contract se supune normelor liber acceptate. Faptul că 
Rousseau se gândea la o democraţie care nu era pentru el menţinerea 
acestei libertăți într-o strânsă legătură cu legitimitatea a iniţială şi 
sugerează că el nu intenționa ca această idee să fie utilizată aşa cum o 
facem noi astăzi. Există o condiţie esenţială care încadrează formula lui 
Rousseau, şi anume faptul că poporul este liber atât timp cât nu transferă 
exercițiul suveranității asupra adunării legislative. Astfel, concepţia sa 
presupune o supunere necontractuală în fața legilor concepute de alţii 
pentru noi. 

În al doilea rând, teza lui Rousseau se află într-o strânsă legătură 
cu numărul redus de cetățeni al democraţiei sale. O democraţie 
participativă şi redusă ca număr de participanți, dacă dorim — dar nu 
participativă în sens excesiv. Rousseau aprecia modelul Spartei şi Romei, 


însă dacă ignorăm exemplele sale îndoielnice, realitatea rămâne aceea că 


Ni e d o i Mp a 
j J.J.Rousseau, op .cit., pag 150 

pentru Rousseau statul ideal se limita la oraşele mici şi niciodată nu se 
pândise că democraţia sa ar putea fi valabilă şi pentru marile republici. 

În al treilea rând, atribuind lui Rousseau conceptul de libertate ca 
autonomie, acceptăm premisa de la care a pornit şi ignorăm concluziile la 
care s-a ajuns. Când Rousseau a revenit la libertatea înţeleasă ca supunere 
în faţa legilor impuse de noi înşine, problema era legitimarea legii. Dacă 
omul renunță la libertatea naturală pentru a dobândi libertăţi civile 
superioare, el face acest lucru pentru că societatea al cărei membru este îl 
supune unor norme pe care el le-a acceptat de bună voic, şi anume Legi 
fondate care îl eliberează şi nu îl oprimă. Însă, odată ce legea este 
legitimată şi adevărata lege este stabilită, libertatea lui Rousseau devine 
libertatea supusă legii. Omul este liber deoarece, atunci când legile 
guvernează şi nu oamenii, el nu cedează în faţa nimănui. Cu alte cuvinte, el 
este liber pentru că nu este expus arbitrarietăţii puterii. Aceasta cra 
concepţia lui Rousseau despre libertate, şi astfel era înțeleasă de către 
contemporanii săi. Chiar şi în Declaraţia Drepturilor din 1793, articolul 9 
afirma: ” Legea trebuie să protejeze libertatea publică şi individuală 
împotriva opresiunii celor care guvernează”. Acest articol are o rezonanță 
nefirească dacă ne amintim că teroarea era la apogeu. Cu toate acestea, 
afirmaţia este o definiţie a libertăţii ce putea proveni de la Rousseau. 

Mult timp s-a considerat că libertatea presupune egalitatea în 
libertate, dar egalitatea în sine obținuse prea puţină recunoaştere. Astăzi, 
libertatea şi egalitatea necesită o recunoaştere separată, iar în acest sens 
egalitatea poate genera, dar şi suprima libertatea. Este o opinie larg 
răspândită, dar care trebuie analizată în profunzime. 

De îndată ce o anumită libertate stimulează interesul pentru 
egalitate, idealul libertăţii este lezat, iar preocuparea pentru egalitate 
sporeşte. Există două motive majore. Mai întâi, ideea de epalitate este mai 


accesibilă, de vreme ce egalitatea poate fi considerată o realitate concretă ( 


1 


chiar dacă nu explicită), în vreme ce despre libertate nu se poate spune 
acest lucru. În al doilea rând, egalitatea are ca rezultat beneficii tangibile, 
materiale, în vreme ce beneficiile libertăţii sunt, atât timp cât dispunem de 
ele intangibile. Acesta este motivul pentru care şi egalitatea economică, 
dintre toate egalitățile analizate, este cea mai stringentă problemă a 
momentului actual. 
Egalitatea este o formă a libertăţii, în sensul că nu este o condiţie 
a libertăţii. A spune că ceva este o condiţie pentru altceva nu e acelaşi lucru 
cu a spune că ele sunt identice. De la premisa că egalitatea este o condiţie a 
libertăţii nu putem trage concluzia că dacă suntem egali devenim, ca 
urmare a aceluiaşi raționament, liberi, depinde în primul rând de genul de 
stăpân care ne face să fim egali. | 

Ni se spune deseori că libertatea este în avantajul celor puţini; 
similar, egalitatea reprezintă forța celor mulţi (şi favorizează forța prin 
cantitate). Dar paralelismul nu este perfect. Există o deosebire 
fundamentală între cele două cazuri, şi anume aceea că instrumentele 
libertăţii nu îi ajută nici pe cei mulți, şi nici pe cei puţini să reuşească în a-i 
oprima pe ceilalți, în vreme ce, în numele şi cu mijloacele specifice 
egalității, atât cei mulţi, cât şi cei puţini pot deveni înrobiți. Astfel, 
deosebirea constă în aceea că în timp ce principiul libertăţii nu poate fi 
răsturnat — în activitatea practică —în opusul său perfect, principiul egalităţii 


e predispus unei asemenea răsturnări. 

Capitolul III 


Libertate şi atitudine personală 
111.1. Libertatea şi constrângerile 


Problema libertăţii se cristalizează odată cu convingerea că 
fenomenele, evenimentele şi chiar conduitele umane apar, nu la 
întâmplare, în mod inexplicabil şi imprevizibil, ci în mod necesar, ca 
rezultat obiectiv al acţiunii unor factori care determină şi explică tot ceca 
ce se petrece în realitate. Ideea de necesitate a primit interpretări foarte 
diferite, iar analiza ei s-a realizat pe planuri distincte specifice ontologiei, 
moralei, sferei social-politice şi celei antropologice. Prima diferenţiere ce 
se impune este cea de interpretare religioasă a necesităţii şi interpretarea sa 


naturalist-ştiinţifică sau raționalistă. 


II[.1.1. Libertatea şi liberul arbitru 

În antichitate , prima formă de manifestare a Necesităţii este 
voința arbitrară a zeilor: existența umană este dominată de necesitate, 
deoarece zeii şi nu oamenii decid în cele din urmă cursul ci. Libertatea 
umană nu este anulată complet — nu orice faptă a omului este dictată de zei. 
Orice încălcare a voinţei acestora este pedepsită, iar înfruntarea dintre zei 
şi oameni se încheie de obicei cu victoria zeilor. 

În cadrul gândirii filosofice propriu-zise, cât şi în cel al gândirii 
mitice, Necesitatea îşi face simțită prezența în viaţa oamenilor într-o formă 
impersonală — ca Destin. 

Destinul întruchipa — pentru antici — caracterul prestabilit şi 
implacabil a cursului vieții fiecărui individ. Gândirea antică face apel la 
ideca de soartă sau destin fără a elucida natura şi originea acestei forţe 


implacabile căreia i se acordă un rol atât de important în viaţa oamenilor, 

pur şi simplu destinul desemnează ” ceea ce este scris să se întâmple”, 
adică un curs fatal de evenimente ce poate fi prevestit, dar nu 
preîntâmpinat.Destinul se împlineşte în ciuda tuturor eforturilor umane. 

În gândirea antică târzie destinul va dobândi, pe lângă 
interpretarea religioasă şi o interpretare naturalistă, fiind conceput ca efect 
a înlănțuirii implacabile a cauzelor şi efectelor. Destinul reapare ca rezultat 
fatal al manifestării cauzalităţii în viața oamenilor. 

Experienţa morală a anticilor a constituit şi ea o sursă de concluzii - 
pesimiste privind limitele fatale ale libertăţii de care dispun oamenii. 
Această experiență dovedea că adeseori omul este prins, printr-un meis 
de împrejurări independente de voința sa, în situațiile din care nu poate ieşi 
decât făcând sacrificii dramatice, sacrificii care dovedesc forța fatalității şi 
limitele posibilităţilor umane de a-şi realiza aspiraţiile. Omul apare ca 
fiind supus unei necesităţi fatale, manifestate prin împrejurări care impun 
alegeri tragice şi sacrificii, care îi împiedică să-şi realizeze toate scopurile. 
Pentru a desemna acest tip de necesitate grecii antici au folosit termenul de 
tuché, prin care surprindeau forța constrângătoare a ceea ce i se întâmplă 
unui om, a situațiilor în care este pus uneori de viață. Toate aceste 
constatări conduc la o concluzie comună: că şi în natură, şi în sfera 
existenței domneşte Necesitatea. 

Ideea unei fatalităţi căreia omul îi cade în mod inevitabil pradă, va 
fi preluată şi către monoteismul iudaic. Elementul nou pe care îl aduce 
monoteismul este convingerea că tot ce se află în univers şi tot ceea ce se 
petrece este necesar şi imposibil de modificat, deoarece este rezultatul 
creaţiei desăvârşite a Divinităţii. Omul nu numai că nu poate modifica 
deloc creaţia divină şi deci nu poate schimba nimic în univers, dar nici 
măcar nu poate înțelege ceea ce se întâmplă în jurul său. În viziunea 
monoteismului iudaic, subordonarea omului față de Dumnezeu este mult 


mai profundă decât era în concepțiile politeiste, subordonarea față de zei. 

Există doar o libertate a gândului omenesc, însă în ceea ce priveşte 
vorbirea, tot Dumnezeu este cel care dictează. Oamenii cred că hotărârile 
pe care le iau le~aparțin lor înşişi, dar se înşeală. Cu atât mai mult 
rezultatele faptelor omeneşti depind nu de autorii lor, ci de Dumnezeu. În 
condiţiile afirmării unei asemenea atotputernicii divine, se ridică problema 
dacă însăşi ideea de libertate umană mai are vreun sens. 

Gândirea creştină medievală se află în fața unei probleme 
similare. Teologii creştini trebuiau să răspundă la întrebarea: Mai poate 
omul să fie liber? În primul rând, într-un univers guvernat de divinitate, 
omul nu poate fi stăpânul propriului destin. În al doilea rând, însăşi voința 
umană reprezintă o manifestare a acțiunii divine. În al treilea rând, 
alegerile omului decurg din scopurile sale ( scopurile aparțin naturii), 
alegerile nu sunt libere, ci dictate acestuia de propriile înclinații naturale. 
Se afirmă că omul nu este înzestrat cu liber arbitru, adică nu poate alege şi 
face ceea ce vrea. Dacă omul nu este liber, dacă actele sale nu i se 
datorează, ci îi sunt dictate în mod implacabil, atunci el nu poartă 
responsabilitatea lor, nu poate fi nici blamat, nici lăudat pentru faptele sale 
şi nici determinat prin educaţie religioasă să se perfecționeze moral, în 
acest caz ameninţarea şi promisiunea, sfatul şi interdicția, răsplata şi 
pedeapsa şi-ar pierde utilitatea şi sensul, omul ar fi anulat ca ființă morală. 
Admiterea liberului arbitru constituie o necesitate pentru gândirea 
teologică, care a construit un sistem complex de argumente bazat pe 
multiple nuanțări și soluţii ingenioase. 

Libertatea acordată omului de divinitate nu se află în contradicție 
cu atotputernicia divină, conform gândirii teologice din două motive: 

- deşi Dumnezeu acordă omului libertatea de a alege, el 

împiedică într-un oarecare fel faptele acestuia când este 


cazul, când contravine proiectului divin. 

- Divinitatea ajută pe fiecare să aleagă ceea ce acesta vrea să 
aleagă. 
Atotputernicia divină nu intră în contradicţie cu liberul arbitru, căci 
divinitatea nu-l constrânge pe om să aleagă un anumit lucru şi nu altul. 
Cea mai bună dovadă a existenţei liberului arbitru este rațiunea sau 
judecata omului, idee prezentă la Descartes. Aşadar, omul posedă liber 
arbitru căci alegerile sale nu sunt dictate de instinctul natural ci de 
judecată. Necesitatea de a-l recunoaşte ca ființă morală a obligat gândirea 
creştină să susțină existența liberului arbitru. 

Substratul moral al ideii religioase de liber arbitru este interpretat . 
de Nietzsche în termeni extrem de negativi. 

Ideile directoare ale moralei creştine, bunăoară ideea de milă, sunt 
respinse ca având efecte nefaste asupra omului şi asupra societăţii. Puternic 
influenţat de ideile lui Darwin asupra selecției naturale, Nietzsche tinde să 
vadă oamenii ca ființe biologice angajate într-o continuă luptă pentru 
supraviețuire , luptă în care ceea ce contează este, energia , forţa, 
vitalitatea, valorile creştine: mila , umilința, supunerea, având un rol 
negativ, demobilizator, ele slăbesc voința şi instinctul vital, de aceea 
filosofia le respinge. Într-o lume a luptei pentru existență, a selecției celui 
mai puternic, valorile şi ideile creştine nu mai au nici un sens, acesta este 
unul din motivele pentru care Nietzsche crede ca "Dumnezeu a murit! ”, 
idee din care decurge şi incompatibilitatea creştinismului cu realitatea 
aspră a existenței umane, văzută în termenii unui darwinism aplicat vieții 
sociale. 

O consecință a înzestrării omului cu /iber arbitru este aceea a 
responsabilității pentru faptele sale. Putând alege în libertate. Omul devine 


responsabil pentru opțiunile sale. În concepțiile religioase, se consideră că 


3 Fr.Nietzsche- Știința veselă , Editura Pontica, Constanţa, 1993, 
pag 19 

prin semnificaţia faptelor sale omul se apropie sau se îndepărtează de 
Dumnezeu, iar liberul arbitru nu este altceva decât modul în care 


credinciosul răspunde bunăvoinţei divine. 


III. 1.2. Libertatea şi cauzalitatea 

Ideea de necesitate apare în cele mai timpurii scrieri antice sub 
forma intuiţiei profunde, surprind în ciuda unor nuanţe care le diferențiază, 
acest aspect de ordine necesară proprie desfăşurării evenimentelor reale. 
Treptat capătă conceptualizări care se constituie în argumente logice clare: 

- existența cauzalităţii, dată fiind existența cauzei, apariţia 
efectului are un caracter necesar; 

- existența unor legi naturale care guvernează desfăşurarea 
fenomenelor, imaginea lumii nu poate fi decât una în care 
domină ordinea şi necesitatea. 

Recunoaşterea existenţei unui element necesar şi inevitabil în 
desfăşurarea fenomenelor, constatarea caracterului fatal al celor ce se 
întâmplă au pus gândirea antică în fața unor întrebări foarte grave: In 
această lume guvernată de necesitate mai poate fi vorba de libertate? Cum 
s-ar putea realiza libertatea umană acolo unde domneşte fatalitatea? 

Soluţia stoică presupune recunoaşterea necondiționată a forței 
implacabile, a Necesităţii, a destinului asupra fenomenelor reale. În 
interpretarea stoicilor, evenimentele nu sunt necesare doar pentru că au un 
caracter. predeterminat şi ireversibil ci pentru că ele alcătuiesc armonia 
universală, cosmică, de necuprins pentru om. 

Pentru cei care acceptă principiul cauzalităţii, ideea de libertate 
umană este definitiv respinsă. Spinoza voia să combată tendința comună de 
a interpreta libertatea ca libertate de manifestare a impulsurilor ncînfrânate, 
ca libertate arbitrară şi să apere ideea libertăţii de manifestare a raţiunii 


umane. Pentru a putea promova acest punct de vedere, filosofia reabilitează 

ideea de libertate cu ajutorul unor distincții: distincţia dintre libertatea 
înțeleasă ca absenţă a tuturor constrângerilor exterioare exercitate asupra 
voinței umane şi libertatea înțeleasă ca absenţă a oricărei cauze sau 
necesități decurgând din însăşi natura internă a omului. În primul înţeles 
libertatea există, omul poate fi liber , în cel de-al doilea însă:nu. Omul 
poate fi liber în senul că nici o forță exterioară nu-l constrânge să facă sau 
nu un anumit lucru. 

Vasile Conta, autor al unei teorii a fatalismului, afirmă că nu 
există nici cea mai mică deosebire între legile fenomenelor sociale şi acelea 
ale lumii fizice propriu-zise, şi unele şi altele sunt exacte, inflexibile şi prin 
urmare fatale. S-a străduit să arate că toate fenomenele din lume sunt 
reglate după legi fizice şi naturale, nu există nimic din ceea ce s-a numit 
întâmplare şi că în lume nu există decât materie care se mişcă şi se 
metamorfozează până la infinit în spaţiu şi timp, ascultând de legi fatale, 
nu rămâne nici un loc pentru libertatea voinței umane. | 

Fatalismul în determinismul universal, ” nu mai rămâne îndoială 
că determinarea este un efect al motivelor, acestea sunt la rândul lor un 
efect necesar al organizării corporale a omului sub influența obiectelor 
exterioare, fiecare determinare este o simplă verigă dintr-un lanţ nesfârşit 


de cauze și de efecte ce se întinde în lumea materială”! 


„ Concepţiile strict 
deterministe sunt considerate concepții ce anulează responsabilitatea prin 
predeterminarea absolută, implacabilă pe care o sugerează. Liberul arbitru 
înseamnă noutate, înseamnă altoirea pe tulpina trecutului a ceva ce nu este 
sădit acolo dinainte. Concluzia sugerată de pragmatism este că întreaga 
teorie a libertăţii are doar valoare practică, de sprijin psihologic, nu şi . 
valoare cognitivă, explicativă, reală, întreaga dispută dintre determinism şi 


libertate este subminată şi suspectată de lipsă de conţinut teoretic. 


3! V.Conta, op. cit., pag 75 

Aşadar, libertatea a fost raportată la necesitatea naturală înţeleasă 
sub forma cauzelor şi legilor. Tot ceea ce se întâmplă are o cauză, nu există 
libertate absolută. Cauzele fac din orice act ceva necesar, conduc la o 
limitare sau anulare a libertăţii umane. Actele umane ar fi rezultatul unor 
constrângeri cauzale. | 
l Determinismul este teoria filosofică ce studiază raporturile directe 
sau indirecte, cauzale sau condiționale, esențiale sau neesențiale, necesare 
sau întâmplătoare, logice, etc. din şi dintre obiectele lumii, raporturi 
desemnate de categorii filosofice corespunzătoare. În sens restrâns, 
determinismul este teoria filosofică potrivit căreia orice obiect este 
determinat. Una din consecințele determinismului asupra libertății poate fi 
gândită din perspectiva existenței constrângerilor de tip cauzal. Astfel, dacă 
sunt acceptate constrângeri din partea unei instanțe supranaturale, de pildă 
în forma destinului prestabilit, atunci libertatea umană va fi înțeleasă doar 
în corelație cu acceptarea necesității supranaturale. Acest gen de viziune se 
extinde şi asupra fenomenelor naturale, condiționate de existența unor 
cauze care să determine anumite stări ale lucrurilor. Determinismul - 


mecanicist este o astfel de condiționare. 


III. 1.3. Libertatea ca problemă antropologică 

Antropologia filosofică transferă dezbaterea problemei libertăţii 
din sfera ontologiei generale în sfera ontologiei umanului, a concepțiilor 
despre natura şi condiția specifică omului. Ideea de libertate nu mai este 
raportată la Necesităţile ontologice ci este raportată la goii Eadie 
personalității umane. Există două dimensiuni ` fundamentale . ale 
personalității: afectivitatea şi voliția. Până în secolul XVII, omul era văzut 
drept o ființă înzestrată cu şi condusă de rațiune. În viziunea clasică, omul 


gândește, compară , evaluează diverse alternative, apoi decide. Voința ar fi 


subordonată gândirii.Omul este ceea ce este conform naturii sale interne şi 

nu se poate schimba, libertatea interioară este văzută ca libertate de 


alegere, de opțiune. 


1411144. Libertatea ca problemă social-politică 

Prin necesitate se înțeleg nu atât legile naturii cât legile juridice ce 
vor sta la baza ideii statului de drept, stat în care fiecare cetățean este liber 
deoarece voinţa sa nu se subordonează nici unei alte voințe subiective, nici 
unui ordin arbitrar, ci numai necesității sociale obiective exprimate de 
legile statului. Când fiecare face ce-i place, nu este liber. Libertatea 
înseamnă a nu supune voinţa altuia voinței noastre. În libertatea comună 
“nimeni nu are dreptul să facă ceea ce îi interzice libertatea altuia, libertatea 
fără justiție este o adevărată contradicţie. Nu există libertate acolo unde nu 


sunt legi sau unde cineva este deasupra legilor. 

111.2. Descartes, Spinoza, Leibniz, Rousseau — reprezentanţi ai 


filosofiei moderne 


III.2.1. Rene Descartes (1596-1650) 

Descartes prezintă teoria sa despre libertate în lucrările Principiile 
filosofiei şi Meditaţii metafizice. 

În accepțiunea lui Descartes liberul arbitru este capacitatea de a 
alege între bine şi rău, este acea calitate a omului care îl ridică pe acesta 
spre perfecțiune. Alegerile liberului arbitru sunt precedate de acte de 
cunoaştere, realizabile prin grația divină. Astfel, alegerile întemeiate pe 
adevăr sunt demne de laudă, iar cele bazate pe fals sunt demne de dispreţ. 
Deci, liberul arbitru este însoţit de responsabilitate. Corelată liberului 
arbitru, apare şi voinţa, care este foarte amplă. Ceasta se află uneori în 
neconcordanță cu intelectul; întinderea mai mare a voinţei decât a 
intelectului este sursă a greşelilor noastre. 

Extras din text, în manualul de filosofie, din lucrarea Principiile 
filosofiei, analiza concepţiei despre libertate a lui René Descartes poate 
avea următoarele idei explicative: 

- prin conceptul de /iber arbitru se înţelege capacitatea omului 
ca fiinţă raţională de a alege între bine şi rău, capacitate care 
ne permite să fim stăpânii faptelor noastre. 

-  Liberul arbitru este premers de cunoaştere, de aceea ca un 
demers în cunoștință de cauză față de variantele de alegere, 
este un act de libertate asumat cu responsabilitate. Pe lângă 
faptul că omul dispune de un intelect capabil de cunoaştere 
certă, acţiunile îi sunt marcate şi de voință. Aceasta se extinde 
uncori mai mult decât intelectul capabil să cunoască adecvat 
şi ca atare dă naştere erorilor. Se poate remarca: faptul că. 


libertatea prea mare a voinţei are drept consecință în planul 

cunoaşterii producerea erorilor sau a cunoştinţelor confuze 
ori obscure. i 
- A avea liber arbitru înseamnă a deveni demn de laudă sau de 
dispreţ, mai exact asumarea responsabilităţii față de alegerea 
„făcută. 

In Principiile | filosofiei, Descartes propune spre analiză 
problematica liberului arbitru. Acesta are meritul de a înlătura arbitrarul 
incontrolabil al geniului rău. Fiind o instanță negativă, exterioară omului şi 
într-un fel divină, geniul rău scapă oricărei determinări posibile. El putea fi 
presupus, i se putea presupune acţiunea, dar nu puteau fi produse în nici un 
fel acţiunile sale. Liberul arbitru este o instanță pozitivă, controlabilă, care 
ne permite să ne manifestăm reţinerile în faţa cunoştinţelor neîndeajuns 
cercetate sau care sunt suspectate a fi urmarea unor capricii, neânțelese 
nouă, ale lui Dumnezeu. De aceea filosoful renunță la presupoziţia geniului 
rău, înlocuindu-l cu facultatea liberului arbitru. 

"Avem un liber arbitru care ne permite să ne abținem a crede 
lucrurile îndoielnice, și astfel ne împiedică să fim înşelați. Dar, chiar dacă 
cel care ne-a creat ar fi atotputernic şi chiar dacă i-ar face plăcere să ne 
înşele, asta nu ne împiedică să simţim în noi o astfel de libertate încât, când 
vrem, putem să ne abținem a îngădui în convingerea noastră lucrurile pe 


care nu le cunoaştem bine, şi astfel, acea libertate ne fereşte a fi înşelați 


vreodată.”? 


Îndoiala, prin liberul arbitru, devine expresie a libertăţii gândirii 
şi condiţia esențială a acțiunii spiritului. Înţeleasă în această lumină, 
îndoiala delimitează în mod fundamental acţiunea dubitativă de scepticism, 
refuză negarea absolută şi agnosticismul, transformând acțiunea spiritului 


dubitativ în activitate epistemică. Astfel, Descartes aduce îndoiala în 


* R.Descartes- Principiile filosofiei, Editura IRI, Bucureşti, 2000, 
pag 81 

ipostaza unui principiu de posibilitate al oricărei construcții metafizice: 
libertatea spiritului în abordarea obiectului pe care şi-l propune. 

În lucrarea Meditaţii metafizice, Descartes are în vedere faptul că 
voinţa pe care o avem de la Dumnezeu este cât se poate de întinsă şi, în 
felul ei, desăvârşită”, iar acest aspect ne favorizează libertatea. Prin 
exercitarea liberului arbitru devenim stăpânii faptelor noastre. În viziunea 
autorului, "graţia divină şi cunoaşterea naturală, departe de a-mi diminua 
libertatea, mai degrabă o sporesc şi o consolidează”*, deci libertatea poate 
fi însoţită de responsabilitate în măsura în care alegerile sunt premerse de 
cunoaştere. Alegând în cunoştinţă de cauză, alegem cu responsabilitate. 
Libertatea omului este infinită, fiindcă omul se aseamănă cu divinitatea 
prin întinderea voinţei. Omul este absolut liber şi absolut responsabil, 
întrucât principala sa perfecţiune este aceea de a dispune de liber arbitru. 
Libertatea este angajată, întrucât este un rezultat al propriei noastre alegeri. 
Descartes susține că libertatea este manifestă în forma liberului arbitru 
acceptat cu necesitate pentru evitarea aporiilor la care conduce ideea unui 
determinism divin absolut. Condiţia de exercitare a /iberului arbitru o 
constituie prezenţa voinței infinite, care generează libertate infinită. 
Subiectul îşi poate manifesta capacitatea de deliberare fără nicio restricţie, 
grația divină permiţând nu doar manifestarea libertăţii, ci şi consolidarea ei 
prin cunoaştere. 

Cauza erorilor este identificată de Descartes în libertatea umană, 
imperfectă, datorată inadecvării dintre voinţa infinită şi intelectul limitat, 
libertatea de alegere determină erori şi imperfecțiuni pentru că nu se 
adecvează permanent facultăţii de cunoaştere. Libertatea umană justifică 
inclusiv existenţa răului, a imperfecţiunii şi a erorii. Pentru a nu recădea în 


aporie şi a considera că în virtutea liberului arbitru, Dumnezeu ne 


3 R.Descartes- Meditatii metafizice, Editura Crater, Bucureşti, 2000, 
pag 115 

determină, limitându-ne libertatea, conceptul de libertate este subsumat 
grației divine, aceasta influențează intelectul nostru, iar alegerile se 
bazează pe cunoaştere. Libertatea unei persoane se exprimă ca posibilitatea 
a acesteia de a alege şi de a nu fi împiedicată să acţioneze în conformitate 
"CM alegerea făcută. Alegerea nu ar fi, însă, posibilă dacă nu am cunoaşte 


alternativele care ni se oferă. 


111.2.2. Benedict Baruch Spinoza (1632-1677) 

Spinoza, filosof panteist, înscrie printre axiomele Eticii sale pe 
care o tratează more geometrico, de fapt, prima axiomă, cea care spune că 
” toate câte sunt există sau în sine sau în altceva” , echivalează cu afirmaţia 
că ” unele obiecte sau fapte au o cauză în sine”, sunt libere, iar altele au 
cauza în altceva, deci nu sunt libere pentru a exista, trebuie să existe o 
cauză a lor, în afara lor. 

În Scrisoarea către G. H. Schuller, Spinoza ne arată ce înțelege el 
prin lucru care există liber. "Eu numesc liber un lucru care există şi 
lucrează numai din necesitatea naturii sale, iar constrâns acela care e 
determinat de altul să existe şi să lucreze într-un anume fel. şi 
determinat”. Afirmația lui, "Dumnezeu există liber şi totuşi în mod 
necesar”, exprimă ideea că Dumnezeu, pentru a exista, nu mai are nevoie 
de nici o altă cauză, cauza sa fiind în sine, există deci, liber. Toate celelalte 
existenţe sunt lipsite de libertate, în sensul că ele nu există şi nu lucrează în 
virtutea naturii lor proprii, ci în virtutea naturii substanței din care sunt 
făcute. 

Pornind de la ideea lui Spinoza că Dumnezeu este dizolvat în 
natură, este tot una cu natura (Deus sive Natura), concludem că şi natura 


este liberă şi totuşi ca lucrează în virtutea unor legi necesare neimpuse din 


34 Spinoza - Scrisoarea către G. H. Schuller , apud. Benjanim 
Constant- Despre libertate la antici şi moderni, Editura Institutul 
European, Iasi, 1996, , pag 138 

afară, ceea ce explică sintagma necesitate liberă. De altfel, Spinoza nu 
opune propriu-zis libertatea necesităţii, ci constrângerii. Omul are iluzia că 
este liber, deoarece îşi cunoaşte numai acțiunile, nu şi cauzele lor. Dar, 
încercând să cunoască, să descopere cauzele lucrurilor, abia atunci el 
devine liber. Libertatea omului nu poate fi decât apanajul cunoaşterii. 
Numai când omul ajunge să înţeleagă libertatea lui, natura și necesitatea 
legilor ei, devine liber, Deci, libertatea este înțelegerea necesităţii. | 
Conceptul de libertate pentru Spinoza include două viziuni: una în 
care subliniază posibilitatea atingerii libertăţii de timp şi alta în care se 
relevă identitatea dintre libertate şi necesitate. Prima îşi are izvorul în 
teoria ideilor, în care raţiunea are ca dat calitatea de a percepe lucrurile sub 
un anumit aspect al veşniciei, şi anume prin ideile adecvate care devin 
astfel în măsura în care se apropie de intelectul divin prin iubirea 
intelectuală, o concepţie sub specia eternității. Rațiunea , care aspiră la 
totalitatea eternă, accede în acelaşi timp şa substanța dincolo de timpul ce 
aparține modurilor, iar prin înțelegerea necesităţii cauzale a lui Dumnezeu 
ea depăşeşte efemerul, atingând voința eternă şi de neclintit a divinului. 
Dumnezeu , ca singura substanță creatoare, este numit Natura 
Naturans, în timp ce modurile şi atributele, ca substanțe create, sunt 
Natura naturata. Ceea ce este constrâns în natură este lucrul şi la jumătatea 
distanţei dintre. lucru şi Dumnezeu se află omul care se mişcă între 
cauzalitatea lucrului şi libertatea divină. Raportul dintre cauzalitate ŞI 
libertate este rezolvat de Spinoza prin cunoaştere. El defineşte libertatea ca 
fiind necesitate înţeleasă, întrucât omul poate fi liber dacă înțelege prin 
cunoaştere necesitatea. Omul are o libertate închipuită atunci când din 
raportul cauzal cunoaşte numai cauza sau numai efectul, adică libertatea 
umană închipuită este rezultatul unei cunoașteri pe jumătate. Spinoza 
vorbeşte de o libertate relativă. Omul posedă libertatea, o libertate oferită 


în sensul liberului arbitru. Liber este doar acel om în care voința acţionează 

constrânsă de propria ei natură, şi nu acela a cărui voință este constrânsă 
exterior. 

Pentru noi oamenii, adevărata libertate nu poate fi altceva decât 
necesitatea divină. Şi aceasta pentru că nu te poți împotrivi libertăţii Lui, 
pentru că El este totul, care ne include ți pe noi ca moduri. Omul spinozist, 
care-şi dobândeşte umanitatea în măsura în care se apropie de divin, 
avansează de la o stare pasivă la o stare activă, de la situaţia pietrei 
neştiutoare de cauza externă ce o determină la o stare privilegiată întrucât 
posedă idei adecvate. Deoarece ordinea lumii este ordinea ideilor adecvate, 
”eu sunt un principiu activ pentru că sunt determinat de mine însumi”””, 
Căci, determinarea de sine este echivalentă cu necesitatea liberă sau cu 
definiția „liber este un lucru care există numai din necesitatea naturii sale şi 
care se determină de la sine să lucreze”. Total diferită de constrângere, o 
astfel de libertate nu este lipsită de moralitate, căci puterea asupra 
lucrurilor înseamnă independența sufletului, o virtute ce se transformă în 
fericire. Spinoza reuşeşte, prin concepția sa să convertească necesitatea în 
libertate. 

Aceeași ecuaţie de convertire a libertăţii în necesitate o întâlnim şi 
la Kant, mai târziu şi la Camus, unde oamenii se înalță liberi, în mod 
paradoxal pentru cei obişnuiţi, anume prin asimilarea, prin înțelegerea 
necesităţii, datoriei şi absurdului. 

După Spinoza, în Etica, între Dumnezeu şi natură există un raport 
de identitate, dar o identitate care nu este biunivocă, Dumnezeu este identic 
cu natura dar natura nu este identică cu Dumnezeu în acelaşi fel. Pentru 
Spinoza, natura divină nu poate fi decât necesară, caz în care lumea creată 
este guvernată de necesitate. Prin urmare, omul, întrucât este creat, nu 
poate fi guvernat decât tot de necesitate. Ar însemna că omul nu poate fi în 


nici un caz liber, că libertatea îi este un fenomen necunoscut. Există 


35 Ibidem, pag. 139 

aproape un paradox, deşi omul este supus necesității divine, este 
nemărginit de liber. Prin libertate se înțelege de această dată, cunoaşterea Şi 
asumarea cauzei care îl determină şi înțelegerea acordului dintre voinţa 
divină şi voința umană. Omul, singur, cunoaşte natura, ştie că există 
Dumnezeu fără să-l cunoască, astfel încât cunoaşterea adecvată a lumii 
create îi conferă omului fenomenul libertăţii. Aşa că, în ciuda necesităţii 
divine , dar spre cinstea ci, dacă cu cunosc cauza, ştiu efectul. În acest fel, 
omul, stă deasupra naturii prin intelect, şi-i vizualizează desfăşurarea. Asta 
este libertatea lui Spinoza. Concluzia lui Spinoza: omul nu este liber de la 
Dumnezeu, el este liber cunoscând , şi cunoaşte pentru că este liber în 
propria libertate. E necesar să nui se confunde libertatea lui Dumnezeu cu 
libertatea omului, sau chiar libertăţile dintre doi indivizi. Fiecare este atât 
de liber cât îi permite intelectul, cât poate sesiza cauza. Nu toți oamenii 
sunt la fel de liberi chiar dacă libertatea este aceeaşi pentru toți. Cu cât un 
suflet înțelege mai bine necesitatea, cu atât el are o mai mare putere şi 
suferă mai puţin. Libertatea şi necesitatea nu sunt opuse, în Dumnezeu ele 
sunt sinonime. Pentru Dumnezeu, a fi liber înseamnă a exista potrivit 
propriei tale necesități, iar aceasta nu înseamnă altceva decât a spune că 
Dumnezeu este deopotrivă liber şi necesar. Libertatea lui Dumnezeu 
coincide cu necesitatea lui Dumnezeu. Libertatea noastră, în acest fel, nu 
este altceva decât necesitate divină. Iar dacă în mod necesar Dumnezeu 
este liber. La fel, în mod liber, eu îmi devin mie însumi o necesitate. Şi 
atunci nu apare o rupere de lume, ci dimpotrivă o intrare în esența, căci nu 
există libertate împotriva lui Dumnezeu. Libertatea omului este aceea de a 
face ce se poate face cu necesitatea proprie, iar dacă necesitatea este liberă, 
libertatea este necesară. Cuvintele lui Spinoza sunt: "Numesc liber un lucru 
care este şi acționează doar prin necesitatea naturii sale, iar constrâns pe 


acela care este determinat de un alt lucru să existe şi să acționeze”. In alt, 


36 Spinoza- Etica, Editura Ştiinţifică şi Enciclopedică, Bucureşti, 

loc al Eticii aflăm: „Totul decurge din eferna determinare a lucrurilor de 
către Dumnezeu, cu aceeaşi necesitate cu care, din esenţa triunghiului, 
decurge că suma celor trei unghiuri ale lui este egală cu două unghiuri 
drepte”. Libertatea se reduce, în esență , la conştiinţa necesității, chiar 
dacă, astfel stând lucrurile, ne vine greu să reducem libertatea la 
resemnare. 

Libertatea nu înseamnă absența determinării, ci cunoaştere 
eliberatoare. Adevărata libertate există doar prin voință şi rațiune, care 


furnizează înțelegerea a ceea ce este necesar în mod imuabil. 


1][.2.3. Gottfried Wilhelm Leibniz (1646-1716) 

Sistemul filosofic al lui Leibniz pune la baza existenței monadele, 
elemente spirituale indivizibile, independente unele de altele, înzestrate cu 
o forță activă. În consecință, materia nu este decât manifestarea exterioară 
a monadelor. Fiecare monadă oglindește întregul univers; concordanța 
dintre activitatea monadelor este asigurată de armonia prestabilită, creată 
de monada supremă , Dumnezeu. Pe baza acestei teze Leibniz consideră, în 
spiritul unui optimism conformist, că lumea noastră, creată de Dumnezeu, 
este cea mai bună dintre toate lumile posibile.” 

Concepţia lui Leibniz, în Monadologia, despre om ar trebui să 
rezulte din cea despre Dumnezeu şi să fie în perfect acord cu aceasta. În 
realitate, se întâmplă cu totul altfel. Dacă Dumnezeu este atotputernic, 
infinit de bun şi atotştiutor, omul ar trebui să fie liber, spre a da seama de 
răul din lume. Or atributele lui Dumnezeu contrazic tocmai libertatea 
omului. Prin urmare, ideea lui Leibniz, conform căreia Dumnezeu nu poate 
fi cauza răului, este lesne contestată prin infirmarea existenţei libertăţii 
absolute a voinţei. Dumnezeu nu este creatorul răului, atunci când el ştie că 


un om într-o anumită împrejurare va acționa împotriva legilor morale, de 

ce, totuşi nu-l determină să procedeze altfel? Leibniz preîntâmpină această - 
obiecție, de altfel atât de des formulată în istoria filosofiei şi teologiei, 
afirmând că şi într-o asemenea situație omul poartă răspunderea, nu 
Dumnezeu, fiindcă voinț a sa liberă,prin lipa aspirațiilor spre valorile 
superioare, se transformă în voinţă rea şi devine cauză a păcatului şi a 
răului. Această voință nu este în mpod necesar rea într-o situaţie 
determinantă, fiind liberă față de necesităţile şi constrângerile 
exterioare. Aceasta nu înseamnă că domneşte în ea un echilibru perfect, o 
indiferenţă absolută față de exterior. În acelaşi timp, se naşte o anumită 
necesitate din înclinația însăşi a voinţei de a acţiona într-un fel sau altul. 
De aceea Leibniz distinge între necesitatea absolută , metafizică sau 
geometrică, şi cea ipotetică sau morală, conform căreia un eveniment 
trebuie să se întâmple, fiindcă a fost prevăzut de Dumnezeu. 
Această prevedere nu este acelaşi lucru cu determinarea , chiar dacă ceva 
trebuie să se petreacă. Acest „trebuie” nu are caracterul unei necesităţi 
absolute. În viziunea lui Leibniz, sufletul omului este un automat spiritual, 
căruia nu-i este răpită libertatea şi contingența unei acțiuni, chiar dacă într- 
un anumit fel ea apre ca necesară. Un eveniment prevăzut nu este, prin 
aceasta, determinat, fiindcă Dumnezeu a ales cea mai bună dintre lumile 
posibile, dar el nu a schimbat nimic din constituția lucrurilor, lăsându-le în | 
stare so-şi desfăşoare virtualitățile. 

Leibniz afirmă că universul este creat de Dumnezeu şi, cum 
Dumnezeu este atoateştiutor, nu creează lumea la întâmplare, ci potrivit 
unei ordini, unui plan divin (care se numeşte armonie prestabilită). Dacă 
există o armonie prestabilită înseamnă că ea satisface principiul rațiunii 
suficiente , acel principiu potrivit căruia lumea este organizată în virtutea 
unui scop. Acest principiu are un caracter finalist, rezultă că întreg 


universul este predeterminat. 

Orice are a respecta planul divin, doar că această respectare se 
distribuie diferit în cazul lucrului şi în cazul omului. Dacă lucrul se supune 
predeterminării în mod inconştient , numai omul face acest act de supunere 
la predestinare conştientizând ordinea divină. Prin ordinea divină, 
divinitatea prescrie categorii de acţiuni, nu acţiuni particulare, astfel încât 
“omul este liber să decidă în interiorul acestor categorii de acțiuni, adică el 
poate decide o acţiune particulară care să fie opţiunea lui, deci libertatea 
lui. | 

La Leibniz, unitatea şi comunicarea sunt universale, aşadar, dacă 
totul este plin rezultă că materia întreagă este legată. În acest caz orice 
mişcare produsă în plin va da naştere unui efect asupra celorlalte lucruri. 
Comunicarea acestei mişcări era drept efect faptul că nu se va mişca doar 
un lucru cu care altul este în contact, ci şi toate celelalte. Comunicare 
afectează fiecare corp, iar acesta va resimți tot ceea ce se întâmplă în 
univers. Acela care vede totul poate spune în orice moment ce se petrece 
pretutindeni, inclusiv ce s-a petrecut sau ce se va petrece. 

Libertatea văzută de Leibniz, este o libertate ce ţine de "maşina 


divină”, întrucât universul este văzut ca o perfecţiune, toate lucrurile au 


grade de libertate , văzute ca libertăți autentice, dar care anunță restul 


universului, şi care în mod natural afectează întregul. 


I11.2.4. Jean Jeaques Rousseau (1712-1778) 

Pentru Rousseau, prin libertate se poate înțelege atât starea de 
independenţă naturală a oamenilor ( libertatea naturală, primitivă) , cât şi 
libertatea politică. Cea din urmă presupune capacitatea omului de a acţiona 
în vederea interesului public, de a se supune fără rezerve legilor, care sunt 
expresia directă a voinţei generale, participând astfel, în calitate de 
cetățean, la suveranitate. Pierzându-şi, prin semnarea contractului social, 


independența lor naturală, oamenii rămân tot atât de liberi ca înainte pentru 

că, supunându-se legii publice, se supun legii pe care ei. înşişi au fixat-o. 
Această libertate politică este chiar mai demnă pentru om decât libertatea 
naturală, pentru că este morală şi pentru că este întemeiată pe conştiinţa 
obligaţiei. | l 

În Scrisori scrise de pe munte, filosoful are în vedere individul 
care, supunându-se comunității sociale, a pierdut libertatea absolută, însă 
supunându-se binelui, interesului general, a câştigat libertatea morală. Și, 
deoarece omul este liber în acțiunile sale, el este însuflețit de o substanță 
imaterială — voința. Dimensiunile metafizice pe care le acordă Rousseau 
acestui principiu are un rol bine determinat în existența contractului social, 
căci dacă în univers există armonie ca rezultat al voinţei inteligente, atunci 
contractul recunoaşte autoritatea Voinţei Generale care este preocupată 
doar de binele comun şi are drept regulă rațiunea. Astfel, are loc transferul 
de moralitate de la întreg la parte, întrucât fiecare poate descoperi rațiunea 
"făcând să tacă pasiunile”. 

Legea nu înstrăinează libertatea pentru că îşi află izvorul în voința 
indivizilor: ”ascultarea de o lege pe care singur ţi-ai stabilit-o înseamnă 
libertate”. Traseul libertăţii este ascendent, de la a nu fi supuşi altuia 
până la "un popor este liber...atunci când în cel care guvernează nu vede 
omul , ci organul legii”. Rousseau doreşte astfel să atingă condiţiile 
existente în starea de natură, unde omul este liber datorită legii naturale, să 
pună bazele unei adevărate libertăţi identice cu autodeterminarea 
individului. Dacă legea este expresia Voinţei Generale, care la rândul ei nu 
este decât o sumă de voințe particulare ( majoritare) interesate de bine, 
atunci soarta libertăţii este legată de soarta legilor. 

În Discurs asupra originii inegalităţii, Rousseau alegea dintre 


natură şi rațiune, natura. Omul sălbatic este un om liber. Dar, în lucrările de 


37 J.].Rousseau- Discurs asupra originii inegalității, Editura 
Incitatus, Bucureşti, 2001, pag 90 

maturitate, situaţia se schimbă şi, nu există libertate acolo unde nu sunt 
legi. Libertatea fără legi este o contradicție în termeni. Nu există libertate 
nici acolo unde cineva este deasupra legilor. Un popor se supune numai 
legilor, nu oamenilor. Caracterul social al omului, anulează libertatea 
absolută. Dependenţa de cei din jur face din ființa umană, un prizonier de 
frica singurătăţii. Un om singur iese de sub tiparul ființei pe care o 
reprezintă, se dezumanizează. Legile, paradoxal, chiar şi cele care asigură 
libertatea individuală, nu fac decât să constrângă oamenii, să-i supună unor 


acţiuni ce nu le stau mereu în fire. Libertatea cea mai aproape de cea totală 


„este în gândire, în suflet, în sentimente. 


Rousseau propune un Contract social, o formă de asociere, prin 
care se realizează un pact social care asigură protecție persoanei şi a 
proprietăţii, satisfăcând condiţia ca libertatea fiecăruia să nu afecteze 
negativ libertatea celorlalți. Prin acest acord ipotetic, guvernarea poate fi 
legitimă doar dacă exprimă voința tuturor. Consecințe ale contractului 
social sunt crearea inegalităţilor sociale şi instituirea voinței generale, ca 
voință a majorității. 

Rousseau sugerează ceva paradoxal, liber e cel ce se supune. 
Aparent doar, deoarece libertatea în manifestările ei concrete nu poate 
exista în afara unui cadru circumscris de legi juridice şi morale. Libertatea 
şi legile sunt de nedespărţit, excluderea existenţei uneia anulează existența 
celeilalte, ele sunt ca lumina şi întunericul, existența uneia implică 
potenţial existența celeilalte. Libertatea nu există în mod absolut, fapt 
relevat de afirmaţia lui Rousseau ” nici un om care e stăpân nu poate fi | 


liber...” 


, stăpân pe bunuri, stăpân pe sclavii săi de pildă, chiar dacă ar 
respecta minimum de drepturi ce se cuvin acestora. N-ar fi liber cel puțin 


psihologic, gândul că trebuie să le asigure hrană, îmbrăcăminte, adăpost, 


etc., -reprezintă ceva care îl leagă pe stăpân, apoi gândul fricii că ei s-ar 


38 J J.Rousseau, op. cit., pag 95 

putea răzvrăti împotriva sa îi conferă statutul de om neliber. Chiar şi cel 
care are iluzia că este atotputernic, că este deasupra legilor şi deci, le poate 
încălca, nu este totuşi liber, dat fiind gândul unei eventuale şi ulterioare 


responsabilități. 

Coneluzii 


O persoană poate acţiona din proprie inițiativă, cu 
mijloacele pe care le-a ales ea însăşi şi în modalităţile pe care le 
consideră cele mai adecvate. Ea nu este împiedicată de alţii să facă 
ce vrea. În plus poate dispune de ea însăşi, se poate mişca şi 


comporta fără a fi reţinută de nimeni. 


Am optat pentru epoca modernă, pentru că în această 
perioadă sunt regăsite concepții şi perspective diverse asupra 
problematicii libertăţii, care vin în întâmpinarea şi fixarea 
cunoştinţelor despre libertate. Despre Descartes pot afirma că este 
adeptul raportului libertate-constrângeri antropologice, Leibniz 
afirmă în teoria sa problema libertăţii în antiteză cu constrângerile 
prefigurate de ontologie, Spinoza se exprimă având în vedere 
necesitatea supranaturală şi condiţionările impuse de aceasta, iar nu 
în ultimul rând Rousseau abordează această temă ţinând cont de 
aspectul social al manifestării libertăţii. Prezentarea acestor teorii 
filosofice, dar şi a altora, a problemelor.-fundamentale ale filosofiei 
politice moderne, susțin tematica din punct de vedere ştiinţific. 

Fără a avea pretenția că am realizat o cercetare exhaustivă a 
acestei teme, pot afirma că am trecut în revistă ceea ce este necesar 
necunoscătorilor în ale filosofiei pentru înţelegerea conceptului de. 
libertate în epoca modernă. 

În concluzie, într-o societate democratică , libertatea este 
valoarea fundamentală, dar ea este asociată cu responsabilitatea 
pentru propriile acțiuni şi cu necesitatea ca libertatea proprie să nu 


fie folosită în dauna libertăţii celorlalți. 

Interpretată în sens liberal, libertatea nu poate fi decât 
personală, individuală; problema centrală fiind aceea a raportului 
dintre libertatea individuală şi exercitarea constrângerilor sociale. A 
fi liber nu înseamnă a face tot ceea ce îţi trece prin minte, ci a 
acționa conform propriei voințe, într-un cadru social-politic 
determinat de legi şi norme, aceleaşi pentru toţi. | 

„Dacă ar fi să ne întrebăm fiecare ce înseamnă să fim liberi, 
probabil că, în multe privințe am gândi că nu suntem câtuşi de puţin 
liberi. Multe dintre opiniile , credinţele sau modurile noastre de 
acțiune s-ar dovedi a fi diferite, comparându-le, am vedea că 
libertatea fiecăruia dintre noi nu poate fi necondiționată. Nimeni nu 
poate face tot ce îi trece prin minte pentru că s-ar putea ca astfel să 
limiteze libertatea altor persoane. În aceste condiţii, legile şi 
restricțiile sociale au rolul de a proteja orice persoană împotriva 
abuzurilor posibile şi împotriva vătămărilor rezultate din acțiunile 
altora. Instituţiile statului au rolul de a asigura condiţiile realizării 
libertăţii personale, astfel încât aceasta să poată exista concomitent 
cu libertatea celorlalți. 

Presiunile, constrângerile pe care le exercită societatea 
asupra membrilor săi, prin intermediul normelor, poartă denumirea 
de control social. 

Cel mai important este să transformăm controlul social în 
autocontrol, pe principiul "libertatea ca necesitate înţeleasă”, astfel 
încât comportamentul să poată fi reglat din interiorul fiecăruia dintre 
noi. Doar atunci omul este cu adevărat liber, altfel este doar sclavul 


unor reguli a căror necesitate nu o înţelege... 

